U delegaciji FSCG bili su i glavni projektant sadiona Dragan Komatina i član Izvršnog odbora Mojaš Radonjić. U ime FK Lovćen bio je prisutan predsjednik Ivan Vukmirović, dok je u ime izvođača radova goste dočekao Radoman Pavlićević, izvršni direktor kompanije Erlang.\nPavlićević je kazao da su već završena tri od šest rezervoara, koji se nalaze u blizini stadiona i koji imaju funkciju da amortizuju vodeni udar uslijed obilnih kiša, a da su radovi na ostala tri u toku.\nGosti su prilikom posjete informisani da je završena ugradnja ankera i izvedena odgovarajuća konstrukcija za prihvat čelične konstrukcije stadiona. Za zapadnu tribinu je konstrukcija urađena i dopremljena i čeka se njena montaža, a to se očekuje početkom juna, odnosno nakon otvaranja granice sa Sjevernom Makedonijom, odakle bi trebalo da dođu radnici specijalizovane firma za ovu vrstu poslova. Za istočnu tribinu nije isporučeno oko 20 odsto čelične konstrukcije, što je posledica zatvaranja granica zbog prevencije širenja koronavirusa. Njeno dopremanje očekuje se u narednom periodu.


Direktor Komiteta pravnika za ljudska prava (Jukom) Milan Antonijević izjavio je danas da je Ministarstvo pravde izvršilo usaglašavanje teksta Nacrta ustavnih amandmana u oblasti pravosudja prema minimalnim standardima, dok naprednija rešenja nije uzelo u obzir.\nAntonijević je za agenciju Beta kazao da je cilj izmena Ustava bio isključenje političkog uticaja na funkcionisanje pravosudja, što je i predvidjeno Akcionim planom za Poglavlje 23, ali da je resorno ministarstvo ovakvim nacrtom odstupilo od deklarisane politike Vlade Srbije.\n“Jukom izražava zabrinutost da Ministarstvo pravde nije u potpunosti poštovalo rešenja koja je Venecijanska komisija preporučila u pogledu sastava Visokog saveta sudstva (VSS), a to je da predstavnici izvršne vlasti, koji mogu da budu izabrani u VSS, nemaju prava glasa u ovom telu, koje je odredjeno kao garant nezavisnosti sudstva”, rekao je Antonijević.\nAntonijević je ukazao i da sastav Visokog saveta tužilaca ne pruža garancije od isključenja političkog uticaja na tužilaštvo, odnosno da je “politički uticaj veći u odnosu na dosadašnji”.\n“Za nekoliko dana započinje rasprava o ponudjenim rešenjima, sa kojim se pre svega moraju složiti gradjani, zbog kojih se depolitizacija sudstva i sprovodi. Komitet pravnika za ljudska prava apeluje da se u raspravi moraju čuti i uvažiti stavovi ustavnopravne nauke i struke sudija i tužilaca, koji se godinama i decenijama zalažu za unapredjenje pravosudja, kao i profesora iz ove oblasti, a koji su do sada ostali po strani”, rekao je Antonijević.\nDodao je i da je neophodno objektivno sagledati stanje u pravosudju i osim depolitizacije, govoriti i o odgovornosti sve tri grane vlasti za sadašnje stanje u pravosudju.\n“Te odgovore, pre svega, dugujemo gradjanima koji pred sudom pokušavaju da ostvare svoja prava i dodju do pravde”, kazao je Antonijević.


Ruske diplomate očitale Borisu Džonsonu lekciju o Krimu - 24.02.2018, Sputnik Srbija\nRuske diplomate očitale Borisu Džonsonu lekciju o Krimu\nSaradnici Ambasade Rusije u Londonu odgovorili su na članak šefa britanske diplomatije Borisa Džonsona o „nezakonitom“ ujedinjenju Krima s Rusijom, navodeći da im... 24.02.2018, Sputnik Srbija\nevropa, rusija, vesti, svet, krim, ukrajina, velika britanija, boris džonson, ambasada rusije u londonu\n16:39 24.02.2018 (Osveženo: 20:21 24.02.2018)\nSaradnici Ambasade Rusije u Londonu odgovorili su na članak šefa britanske diplomatije Borisa Džonsona o „nezakonitom“ ujedinjenju Krima s Rusijom, navodeći da im je veoma žao što se u članku ne spominje četvrta godišnjica državnog prevrata u Kijevu koji je izveden uz podršku Zapada.\n22 Decembar 2017, 21:26\nU tekstu pod naslovom „Aneksija Krima: četiri godine kasnije“, objavljenom na portalu britanske vlade, Džonson poziva da se ne ukidaju sankcije uvedene Moskvi „dok god su krimske teritorije pod kontrolom Kremlja, kao i dok god ne bude poštovan Minski sporazum“.\n„Veoma nam je žao što se u članku ne govori o četvrtoj godišnjici državnog prevrata u Kijevu koji je podržao Zapad u celini, a posebno Velika Britanija, i tokom kojeg je grubo narušen ne samo Ustav Ukrajine nego i dogovor predsednika Janukoviča s opozicijom, uz posredovanje Nemačke, Francuske i Poljske“, navedeno je u saopštenju.\nPovodom tvrdnje Džonsona, iznete u članku, o tome da je referendum na Krimu bio fiktivan, diplomate su odgovorile: „Dozvolite da vas podsetimo da je pravo naroda na samoopredeljenje utvrđeno Poveljom Ujedinjenih nacija, Međunarodnom paktu o civilnim i političkim pravima iz 1966. godine, kao i u Deklaraciji o principima međunarodnog prava 1970. godine“.\nAmbasada je u komentaru naglasila da je slobodno iskazivanje narodne volje osnovni kriterijum demokratskog procesa. „Što se tiče britanskog iskustva, ’bregzit‘, Foklandska ostrva, Gibraltar ili Škotska veoma su ilustrativni“, naglašeno je u saopštenju.\nBritanski ministar je, takođe, naveo da je ujedinjenje Krima s Rusijom „prva nasilna promena granica od 1945. godine“. „Mislimo da srpski narod ima drugo mišljenje o ovome. Godine 1999. 78 dana bombardovanja teritorije Jugoslavije praktično je uništilo nju kao državu, nasilno (bez ikakvog referenduma) odvojivši Kosovo od Srbije“, navele su diplomate.\nDžonson u svom tekstu optužuje Rusiju i da je narušila obaveze u vezi s poštovanjem ukrajinskih granica, utvrđenih Budimpeštanskim memorandumom 1994. godine.\n„Kao prvo, gubitak teritorijalne celovitosti Ukrajine je rezultat unutrašnjih procesa i demokratske odluke žitelja Krima… Kao drugo, u Budimpešti je Ukrajina obećala da će se boriti protiv agresivnog nacionalizma i šovinizma. To obećanje je, očigledno, bilo narušeno i, uzgred, nismo videli posebnu reakciju Velike Britanije, koja je jedan od garanata Budimpeštanskog memoranduma“, navedeno je u saopštenju Ambasade.\nU zaključku šef britanske diplomatije pominje „progon krimskih Tatara“. „Pošto Ministarstvu inostranih poslova Velike Britanije nisu bile dovoljne četiri godine da bi se upoznalo s nekim činjenicama u vezi s ovim pitanjem, prinuđeni smo da popunimo praznine. Tako, danas je na Krimu jezik krimskih Tatara, uz ruski i ukrajinski priznat kao zvanični“, navedeno je u saopštenju.\nAmbasada potom navodi statističke podatke koji svedoče o tome da su krimski Tatari uključeni u politički, ekonomski, kulturni i religiozni život poluostrva.\nRuske diplomate su, takođe, podsetile Džonsona da su učesnici u Minskom sporazumu Kijev, Donjeck i Lugansk i da su upravo oni odgovorni za ispunjavanje odredbi tog dokumenta.\n„Verujemo da će britanske vlasti najzad promeniti odnos prema onome što se događa u Ukrajini. U protivnom, stalne optužbe na račun Rusije i dalje će podsticati Kijev da vodi politiku koja je provereno osuđena na propast“, naglasile su ruske diplomate.


Birački odbor, prema pravilima, neposredno sprovodi glasanje na biračkom mestu, obezbeđuje tajnost i pravilnost glasanja i utvrđuje rezultate glasanja na biračkom mestu.\nPrema pravilima, biračka mesta biće otvorena 6. maja u 07.00 časova ujutru, a zatvorena u 20 sati.\nBirači će svoj identitet moći da dokažu važećom ličnom kartom, kao i važećom putnom ispravom, pasošem.\nBirački odbori će proveravati da li su na biračkom mestu, i na 50 metara od njega, istaknuti simboli podnosilaca izbornih lista i, ukoliko ih pronađu, odbori će imati pravo da ih uklone ili da obaveste nadležnu komunalnu službu.\nProvera ispravnosti svih glasačkih kutija obavljaće se u prisustvu prvog birača koji dođe na biračko mesto.\nPravilima se utvđuje i upotreba spreja na biračkom mestu, način glasanja lica koja nisu u stanju da dođu na birališta, kako se održava red na biračkom mestu i kako se razlikuju važeći od nevažećih listića.\nPosle zatvaranja birackog mesta, birački odbor utvrđuje rezultate glasanja na biračkom mestu, a tome moraju da prisustvuju svi članovi odbora ili njihovi zamenici.\nNa sednici je usvojena i Odluku o određivanju koordinatora RIK-a.


Završeno prvo izdanje Programa za održive biznise – Smart kolektiv\nZavršeno prvo izdanje Programa za održive biznise\nHome|Aktuelnosti, Razvoj socijalnih inovacija, Smart Impakt Fond|Završeno prvo izdanje Programa za održive biznise\nadmin2020-11-04T13:17:05+00:0015 јула, 2020|\nBeograd, 15. jul, 2020 – Tokom jula meseca, završeno je prvo izdanje Programa za održive biznise, novog programa Smart kolektiva koji je namenjen razvoju preduzeća sa jakim društvenim uticajem u Srbiji i njihovoj pripremi za impakt investicije. Program za održive biznise je deo Smart Impakt Fonda – Fonda za razvoj održive ekonomije koji će u narednih 5 godina investirati oko pola miliona evra u inicijative i preduzeća koja doprinose održivim i pozitivnim promenama u svojim zajednicama.\nU okviru programa odabrano je 10 preduzeća sa kojima smo tokom 6 meseci intenzivno radili na unapređenju njihove spremnosti za investiranje. Uz podršku domaćih i inostranih biznis konsultanata, prema testiranom modelu Smart kolektiva, preduzeća su radila na unapređenju biznis modela, organizacionog razvoja, finansijskog upravljanja i upravljanja društvenim uticajem. Nakon završenog programa, ušli smo u fazu finalne procena svih preduzeća, nakon čega će biti odabrano 1-2 učesnika programa koji će biti podržani kroz inovativni finansijski instrument – beskamatnu pozajmicu, u visini do 50.000,00 EUR.


Na Dan slovenske pismenosti, venci na spomenik Ćirilu i Metodiju /video/ - Sputnjik Srbija\n03:39 06 Decembar 2020\n13:51 24.05.2020 Preuzmite kraći link\nPolaganjem venaca na spomenik apostolima Ćirilu i Metodiju, tvorcima prvog slovenskog pisma, danas je u Beogradu obeležen Dan slovenske pismenosti i kulture.\nU blizini spomenika Vuku Karadžiću, reformatoru srpskog jezika, u parku nazvanom po Ćirilu i Metodiju, vence su na njihov spomenik položili ambasadori i predstavnici ambasada devet slovenskih zemalja - Rusije, Belorusije, Slovačke, Bugarske, Hrvatske, Češke, Severne Makedonije, Slovenije, Poljske, kao i Udruženja književnika Srbije i predsednik Skupštine grada Beograda Nikola Nikodijević.\nSliku ambasadora svih slovenskih zemalja na jednom mestu Nikodijević je nazvao impozantnom, ističući da su Ćirilo i Metodije jedni od retkih koji se slave u čitavom slovenskom svetu.\nOn je ukazao na istorijski značaj koji su oni ostavili na slovensku kulturu i pismenost i izrazio zadovoljstvo što Srbija, u znak sećanja na dolazak Ćirila i Metodija u Veliku Moravsku 863. godine, od prošle godine obeležava 24. maj kao svoj nacionalni praznik.\n“Sa njihovim dolaskom počinje opismenjavanje i širenje kulture među slovenskim narodima. Njihov značaj je izuzetan, počev od prvog slovenskog pisma glagoljice, pa do prevođenja crkvenih knjiga i bogosluženja sa grčkog na slovenske jezike”, rekao je Nikodijević.\nKako je napomenuo, oni su imali doprinos i u približavanju vere među slovenskim narodima.\nPored svetosavske tradicije koju oličava Savindan, Srbija je, tako, obeležavanjem Dan slovenske pismenosti i kulture istakla i pripadnost širem kulturnom krugu slovenskih naroda, koji, takođe, svetkuju ovaj praznik, koji je bio obeležavan i u periodu Kraljevine Jugoslavije.\nobeležavanje, Dan slovenske pismenosti i kulture, Ćirilo i Metodije


Gasprom saopštio Zvezdi fantastične vesti! - Sportske.net\nGasprom saopštio Zvezdi fantastične vesti!\nGeneralni sponzor fudbalskog kluba Crvena zvezda, kompanija 'Gasprom njeft' uputila je čestitku povodom osvojene titule i saopštila fantastične vesti čelnicima šampiona Srbije.\nStojković nije na Zvezdinoj listi prioritetaZvezda čeka na Pavlovića i juri pojačanje u Rusiji!Čukarički je omladinski šampion Srbije!Mamić našao pojačanje u - Zvezdi?!Svi na "Marakanu" - Igra se veliki derbi omladinske lige!\nNa adresu fudbalskog kluba Crvena zvezda u ponedeljak je stigao dopis koji je potpisao generalni direktor "Gasprom njefta" Aleksandar Djukov.\nGeneralni sponzor fudbalskog kluba Crvena zvezda najpre je čestitao svim poslenicima sa stadiona "Rajko Mitić" titulu prvaka Srbije, ali je u pismu saopštio i jednu sjajnu vest.\n"U svoje lično ime, želim da vas uverim da će JAD 'Gasprom njeft', nastaviti da Fudbalskom klubu i Sportskom društvu Crvena zvezda pruža kako finansijsku, tako i organizacionu podršku" navodi se u dopisu.\nGeneralni direktor "Gasprom njefta" izvinio se što nije bio u mogućnosti da prisustvuje ceremoniji obeležavanja 25 godina od titule u Bariju, a ujedno je izrazio zadovoljstvo što je fudbalski klub posle deset godina poslovao pozitivno.\nKompanija "Gasprom njeft" potpisala je pre godinu dana novi trogodišnji sponzorski ugovor sa FK Crvena zvezda prema kome je crveno-belima na godišnjem nivou zagarantovano 4.5 miliona evra a tu su i bonusi.


Ovo je Srbija koju vam zapadni mediji nikada neće predstaviti (VIDEO) | Luftika\nKlejton Moris, danas investitor nekretninama i autor podkasta na ovu temu, a nekada poznati televizijski voditelj, početkom maja ove godine doputovao je u Beograd kako bi se lično uverio kakva je situacija u Srbiji povodom ukrajinskog sukoba i novonastalih političkih pritisaka na našu zemlju.\nNa beogradskom aerodromu dočekao ga je lik Vladimira Vladimiroviča Putina, od šolja za kafu i čaj do printova na majicama i koricama knjiga.\nKlejton je zajedno sa suprugom u našoj prestonici proveo nekoliko dana kako bi istražio specifičnu poziciju Srbije koja se nalazi između NATO-a i Rusije. Okružena NATO zemljama, jedinstvenim evropskim iskustvom iz 1999. godine i dubokom vezom sa Rusijom, Srbija bi mogla da bude vrlo zanimljiva destinacija za sve one koje interesuje kako je to biti Zapad na istoku i Istok na zapadu.\nU vrlo objektivnom svedočenju sa beogradskih ulica i kroz razgovor sa našim sugrađanima, Klejton je imao prilike da upozna stav koji većinski provejava kroz naše društvo – da rat u Ukrajini među braćom što pre stane, ali i naravno da Srbija nikada ne sme ući u NATO.\nZa razliku od Zapada gde se ime i lik Putina ne može spomenuti u bilo kom drugom osim najnegativnijem konktekstu, u Srbiji još uvek njegova popularnost nije spala.\nTakođe, autori ovog video priloga dobrano shvataju našu ideju da želimo u EU, ali uz očuvanje bliskih i prijateljskih odnosa sa Rusijom. Koliko je to realno u današnjem svetu već je neka druga priča.\nKlejton je napomenuo da se u Srbiji očigledno oseća svojevrsno olakšanje od agresivnog NATO narativa koji dominira čitavim Zapadom. Na kraju, prilikom odlaska, ovaj novinarski par se zahvalio našim ljudima na izuzetnom gostoprimstvu i obećao da će uskoro ponovo doći.\nSvim ljudima dobre volje, bez obzira na boju kože, naličje pasoša ili veroispovest, onima koji u našu zemlju dolaze sa najosnovnijim poštovanjem prema domaćinu i našoj tradiciji i kulturi, ovo je takođe jedna mala poruka. Prema njima će naši građani uvek i zauvek biti neverovatno ljubazni i susretljivi.\nNi jezička barijera često nije nepremostiva prepreka, a uvek postoji mogućnost da naletite na nekakve izrode. To je na nivou incidenta i zaista se čovek oseća ponosit što je Beograd otvoren i tolerentan grad i što je Srbija država u kojoj se svi mogu osećati kao kod kuće.\nPogledajte ovaj zanimljiv prilog i vrlo objektivnu reportažu koja odmara mozak od vesti koje stižu iz jednosmerne ulice, bilo Zapada, bilo Istoka.\noznakebombardovanje 1999 rat u ukrajini srbija izmedju nato i rusije


Ekonomske mere u Španiji\nŠpanska Vlada je nedavno predstavila svoj paket mera za suzbijanje ekonomskih posledica pandemije. Procenjeno je da ovaj program iznosi 200 milijardi evra, ili oko 20% BDP-a ove zemlje, što je znatno iznad programa u SAD, Velikoj Britaniji ili Nemačkoj. Ovime su poreske obaveze malim preduzećima (prometa do 6 miliona evra) zamrznute, a platiće ih naknadno, i to bez kamate tokom prva tri meseca otplate. Dodatno, 20 milijardi evra namenjeno je garancijama za kredite za likvidnost koje će izdavati komercijalne banke, i to polovina za mala preduzeća, a polovina za velika.\nSamozaposleni će biti oslobođeni plaćanja 6 meseci socijalnih doprinosa za penziono i zdravstveno osiguranje. Sa druge strane, ovo su pratile i socijalne reforme: zabranjeno je prinudno iseljavanje iz stanova, produženi su oni ugovori koji sada ističu za izdavanje na još 6 meseci, i ponuđeni su državni krediti sa 0% kamate onima koji žive u iznajmljenim stanovima da bi mogli da ih plaćaju. Povećan je obuhvat benefita za nezaposlene i uvedeni su moratorijumi na isplatu nekim drugih manjih poreza.\nI pored najave ovih mera, nezaposlenost u Španiji počela je da raste tokom marta, sa oko 3,2 miliona u februaru na trenutnih 3,5 miliona. Iako je ovo veliki rast tokom samo jednog meseca, to je i dalje daleko ispod rekordnog stanja u 2013. kada je stopa nezaposlenosti iznosila čak 26%. Bržem otpuštanju radnika verovatno je doprineo i rast minimalne zarade od 22% tokom prethodne 1,5 godine što je bilo značajno iznad rasta produktivnosti privrede, dok su najviše pogođeni sektori privrede koji pretežno zapošljavaju radnike na slične iznose, kao što su turizam i ugostiteljstvo.\nProcene za region – optimistične?\nBečki institut za međunarodnu ekonomiju (WIIW) objavio je krajem marta projekcije za ekonomsku situaciju usled pandemije virusa u regionu. U odnosu na druge projekcije, one deluju veoma optimistično. Za Srbiju je u 2020. godini procenjen ekonomski rast od 2%, u odnosu na prvobitnu procenu od 3,7%. Da li je ovo previše optimističan scenario, budući da počiva na podacima sa kraja februara/početka marta, ostaje da se vidi krajem meseca kada će izaći podaci za ekonomska kretanja u martu.\nNedavno je i Vlada Srbije izašla sa svojim programom mera koji dosta liči ne druge već uvedene mere širom Evrope.\nDa će kriza izazvana pandemijom verovatno biti mnogo dublja nego što se to prvobitno zamišljalo, govore nam i podaci o nezapamćenom rastu nezaposlenosti u SAD, praćenom zahtevima za isplatu pomoći nezaposlenim licima. Tokom nedelje 16-22. marta broj zahteva povećao se sa 1.784 na 3.029 miliona, a potom naredne nedelje 23-29. marta na čak 6.648 miliona. Ovo je nezapamćeni rast, i prevazilazi sve što se dešavalo u privredi SAD, uključujući i finansijsku krizu 2008-2009, pa čak i Veliku depresiju 1929-1932. godine.\nParlamentarna budžetska kancelarija (Congressional Budget Office), stručna služba pri Predstavničkom domu američkog Kongresa, izašla je sa svojim projekcijama da će stopa nezaposlenosti u drugom kvartalu tekuće godine dostići čak 10%, dok će ekonomske aktivnosti u tom periodu biti manje za 7%.\nPodela u Evropi oko zajedničkih EU obveznica\nU Evropskoj uniji vode se za sada nusupešni pregovori oko toga kako najbolje odgovoriti na krizu i šta uraditi, nakon paketa koji je prethodno usvojio Evropski parlament. Mediteranske zemlje – Italija, Španija, Francuska i Portugal – insistiraju da EU izda zajedničke dugoročne obveznice i da se tako prikupi novac za nacionalne države. Tome se odlučno protive zemlje sa severa – prvenstveno Nemačka, ali i Holandija, Austrija, baltičke i skandinavkse zemlje. Dok prva grupa zemalja smatra da je to neophodno da bi im se olakšao pristup tržištu kapitala, te da bi se tako zadužili pod nižim kamatnim stopama, druga grupa smatra da to može da predstavlja opasan presedan i moralni hazard. Zemlje koje se zalažu za ovu politiku inače imaju visoke javne dugove, mnogo više nego što to predviđaju kriterijumi iz Mastrihta (60% BDP-a), pa postoji mogućnost da imaju teškoće u otplati novih dugova, čiji bi teret pao na druge zemlje koje trenutno i same imaju velike potrebe za zaduživanjem.\nVeliko je pitanje kako će ovo da se reši, budući da ovakav predlog čini vidljivim jasnu podelu stare Evrope na romanski i germanski deo. To može imati dugoročne političke posledice nakon što kriza prođe, posebno na odnos Francuske, čiji je predsednik Makron bio viđen kao novi lider Evrope nakon Angele Merkel, i Nemačke koja je i dalje ekonomski najvažnija zemlja EU.\nTAGS: Evropska Unija korona virus privreda Španija


Najava: Obuka sa pružaocima usluga u oblasti avio saobraćaja | NVOinfo\n07. November 2019 Posted by UMHCG\nYou are here: Naslovna / Najava: Obuka sa pružaocima usluga u oblasti avio saobraćaja\nUdruženje mladih sa hendikepom Crne Gore u okviru projekta „(Sa)OBRAĆAJ mi se“ organzuje jednodnevnu obuku za zaposlene, odnosno drugo angažovano osoblje o načinima pružanja usluga i podrške osobama s invalidiitetom prilikom korišćenja avio saobraćaja.\nObuka će se održati u Podgorici 8. novembra, s početkom u 10 časova, u restoranu New York. Obuka se organizje s ciljem unapređenja primjene važećih propisa i obezbijeđenja adekvatnijih uslova za aktivno učešće osoba s invaliditetom u oblasti avio saobraćaja. Cilj obuke je informisanje pružaoca usluga u oblasti avio saobraćaja o individualnim, specifičnim potrebama OSI prilikom korišćenja prevoza, načinima pružanja podrške i asistencije, načinima obezbjeđivanja i pružanja razumnih adaptacija, a u cilju izjednačavanja mogućnosti i zaštite dostojanstva i jednakosti OSI.\nOva aktivnost je dio projekta”(SA)OBRAĆAJ mi se” koji sprovodi UMHCG, uz finansijsku podršku Ministarstva saobraćaja i pomorstva kroz javni konkurs “Jednaki u saobraćaju” u oblasti zaštite lica s invaliditetom u 2019.


Back PRIVREDA PREDSTAVLJAMO Industrijski park Beograd IPB uskoro gradi treću halu u Šimanovcima\npetak, 03 februar 2017 10:59\nU razvoju industrijske zone 5.1 u Šimanovcima urađena je kompletna planska dokumentacij, a ista je odobrena od svih potrebnih državnih institucija.\nDalji planovi komanije IPB usko su povezani sa nastavkom razvijanja zone i izgradnje novih objekata slične namene kao prva dva. Za potrebe IPB izgrađena je saobraćajnica u dužini od 5 km za teški saobraćaj, doveden je optički kabl i obezbeđeno neprekidno napajanje električnom energijom snage 8 MW, a u fazi je pokretanje izgradnje vodovodne mreže.\nNakon dva izgrađena logistička centra i to objekat IPB01 povrsine 11.500m² koji je dat u zakup kompanijama Milšped i DM i objekat IPB02 povrsine 11.300m² koji je u zakupu kompanija Milšped i Bosch, IPB najavljuje početak gradnje još jedne, treće po redu, poslovne hale površine od 7.500 m2. Zavšetak radova je planiran je za juli 2017. godine kada će u zakup ući kompanija svetskog renomea.\nU Industrijsku zonu investirano preko 19 miliona evra, izgrađeni su objekit po svim svetskim i evropskim standardima. Objekti su energetski efikasni, građeni po najvišim standardima, kao i standardima FM Globala koji je vezan za protivpožarnu zaštitu i sprinkler sistem. Na raspolaganju su objekti sa utovarno pretovarnim rampama Crawford sistema, sprinkler sistemom po FM Globalu, osvetljenje je Zumtobel, a tu je i kontrola ulaza, video nadzor kompletnog kompleksa sa preko stotinu instaliranih kamera i niz drugih tehnologija.\nIBP je zainteresovan za zajednička ulaganja sa inostranim ulagačima kojima su potrebni distributivni centri, cargo centri, poslovno-skladišni objekti, proizvodni pogoni, sve zarad daljeg razvijanja industrijske zone 5.1 u Šimanovcima. Saradnja sa tim kompanijama može ići u pravcu prodaje zemljišta, zajedničkog ulaganja u izgradnju i partnerskog upravljanja objektima koji mogu biti sportsko rekreativnog i hotelsko-ugostiteljskog sadržaja. Moguća je i izgradnja proizvodnih pogona, distributivnih centara, skladišta jer sve to omogućava Plan detaljne regulacije. Trenutno pregovaraju sa više kompanija a sa jednom su u završnoj smo fazi pregovora o izgradnji objekta površine oko 30.000 m2.\nPrednosti iznajmljivanja skladišta u odnosu na gradnju sopstvenog ogladaju se pre svega u niskim cenama zakupa, zatim u činjenici da klijent nema problema oko papirologije i administracije, već ulazi u objekat koji je zavšen i uknjižen. Osim toga, klijent nema obavezu traženja i kupovine zemljišta što je velika prednost ako se zna da je potrebno više od 12 godina za povraćaj investicije ako se gradi skladište!\nMr Zorica Vuletić


Pooštrene mere stupile na snagu – Veliki Park\nZaštita zdravlja stanovništva i svođenje kontakata na minimum osnovni je cilj pooštravanja protivepidemijskih mera koje su danas stupile na snagu. Gradska uprava, preduzeća i ustanove čiji je osnivač lokalna samouprava, narednih dana, radiće uobičajeno. Mere se, takođe, ne odnose na privredu koja radi u skladu sa svojim planom i programom, rade banke, pošta i menjačnice u Kragujevcu – istakla je Gordana Damnjanović članica Gradskog veća za zdravstvenu i socijalnu zaštitu u Jutarnjem programu TV K1. Javni prevoz putnika funkcioniše po uobičajenom redu vožnje, rade zelena i ostale pijace.\nUredba se, u skladu sa epidemiološkim saznanjima, striktno odnosi na mesta gde je najveći broj ljudi i gde se virus najlakše prenosi, a to su restorani, kafići, ugostiteljski objekti, tržni centri i Šarena pijaca. Neće raditi i brojne druge uslužne delatnosti kao što su kozmetički i frizerski saloni, fitnes centri, teretane, balon sale. Rad je dozvoljen malim uslužnim delatnostima, gde nema velikog broja korisnika u jednom trenutku – krojačke radnje, staklorezačke, obućarske, vulkanizeri, auto – perionice i slično.\nVanredna situacija u Kragujevcu na snazi je od juna prošle godine, podsetila je Gordana Damnjanović i dodala da se uz pojačan inspekcijski nadzor trudimo da dosledno primenjujemo sve protivepidemijske mere. Istovremeno, ona je naglasila da u zemljama u okruženju mesecima unazad ništa ne radi. Ovo je svega pet dana. Ukoliko cifre pokažu poboljšanje, postoji mogućnost da od ponedeljka mere ne budu ovako rigorozne.


ZVICER TRAŽIO OD DIJANE DA MANJE UBIJA Hrkalovićeva se osećala MOĆNO, osladilo joj se da naručuje likvidacije i šikanira policiju?\n10:25h OSNOVNI SUD U NOVOM SADU POVODOM UBADANJA PEVAČA: Određen pritvor dvojici mladića, za počiniocem se i dalje traga\n10:24h PRVO POJAVLJIVANJE SALETA TROPIKA POSLE RAZVODA: Evo kako izgleda slobodan pevač, a ČARŠIJA bruji zašto je Jovana besna na bivšeg\n10:22h LIVERPUL POKORIO SAN SIRO! Klop ponosan posle trijumfa: Video sam mnogo fudbalskih stvari koje su bile neverovatne\n10:22h SNEG VEĆI OD POLA METRA U SELIMA U PODNOŽJU SUVE PLANINE: Nekoliko sela ostalo bez struje, smetovi bili i na putevima\n10:21h KOVID BILANS U KOLUBARSKOM OKRUGU: Preminule dve osobe od posledica korona virusa\nBATO, BEŽI, NOŽ! Partner izbodene žene otkrio stravične detalje zločina 8\t149\nDVOJE MRTVIH U STRAVIČNOJ NESREĆI KOD INĐIJE: Smrskani automobili u kanalu, 29\t84\nrade jaksic 20.10.2021. 22:01h 22:15h\nDijana Hrkalović, bivša državna sekretarka MUP Srbije, toliko je u jednom trenutku ogrezla u zločinu da je čak i zloglasni Radoje Zvicer, vođa "kavačkog klana", morao da joj skrene pažnju da prestane s ubijanjima, saznaje Srpski telegraf iz bezbednosnih izvora.\nNavodno, kap je prelila čašu posle likvidacije advokata Miše Ognjanovića i čoveka bliskog Luki Bojoviću, Vladimira Popovića Popa, koji se zamerio Dijaninoj ljubavnici jer je voda procurila iz njegovog stana u njen! Kada ga je sekretarka nazvala i zapretila, sasuo joj je gomilu žestokih uvreda u telefon. Kasnije je pokušao da izgladi stvar jer je dobio obaveštenje da se neće dobro završiti po njega, ali je bilo kasno. Izrešetan je 1. decembra 2018. u kafiću na Vračaru.\n- Mada je na početku vrbovana da radi za "kavčane" jer joj je imponovalo da bude u društvu opasnih momaka, s vremenom je sebe postavila na vrh piramide i potpuno se otrgla kontroli. Naručivanje likvidacija protivnika, ne samo iz redova "škaljaraca", očigledno joj se osladilo. Osećala se moćno i nedodirljivo, otvoreno se pojavljivala u društvu svojih kriminalnih kompanjona, i to u ugostiteljskim objektima rezervisanim za mafijaše, što je ceo Beograd znao. Takođe, vadila ih je iz zatvora i najstrašnije šikanirala policajce koji bi se usudili da ih hapse - kaže naš sagovornik.\nOna se tereti da je uticala na načelnika odeljenja za specijalne istražne metode Dejana Milenkovića da ne dostavi blagovremeno neke izveštaje tužilaštvu u vezi s ubistvom Vlastimira Miloševića, poznato kao ubistvo na šinama, za koje je bio optužen, a kasnije pravosnažno oslobođen Veljko Belivuk.\nZvicer, koji je u tom trenutku imao zaštitu i Milovog režima i kriminalnog dela srpske policije, osećao se sigurnim, ali ga je ubistvo Miše Ognjanovića uznemirilo.\n- On je dobro znao šta znači ubistvo advokata, i to veoma poznatog, koji uz to zastupa klijente iz suparničkog "škaljarskog klana". Takođe, bilo mu je jasno da će se istraga kad-tad usmeriti ka njemu, a takva vrsta reklame mu u toj situaciji uopšte nije bila potrebna - priča izvor našeg lista.\n- Takve stvari su mogle da ugroze osnovni biznis, a to je trgovina drogom. Mafijaška praksa je da se ubijaju samo oni koji ugrožavaju narko-poslove, a Hrkalovićeva je to pravilo prekršila - objašnjava izvor.\nPITANJA BEZ ODGOVORA NEBOJŠI STEFANOVIĆU\nSrpski telegraf je još u subotu poslao sledeća pitanja Nebojši Stefanoviću, a odgovore nije dobio.\n1. Kako komentarišete hapšenje Dijane Hrkalović? 2. Da li se osećate odgovornim što je uhapšena državna sekretarka koja vam je bila od najvećeg poverenja? 3. Da li imate saznanja da je Dijana umešana u uklanjanje dokaza u slučaju ubistva Vladimira Miloševića? 4. Da li ste bili u kontaktu i da li ste se čuli s Dijanom nakon što je napustila funkciju državnog sekretara? 5. Da li ćete se sada, nakon što je uhapšena, javno ograditi od nje?\nDijana HrkalovićRadoje ZvicerVladimir Popović PopMiša Ognjanović\nPRVO POJAVLJIVANJE SALETA TROPIKA POSLE RAZVODA: Evo kako izgleda slobodan pevač, a ČARŠIJA bruji zašto je Jovana besna na bivšeg\nLIVERPUL POKORIO SAN SIRO! Klop ponosan posle trijumfa: Video sam mnogo fudbalskih stvari koje su bile neverovatne


“Tuzlanski kanton je poželjna turistička destinacija” – Dijalog\nMinistar trgovine, turizma i saobraćaja TK-a Mirsad Gluhić izjavio je za Fenu uoči “Turističkog foruma 2017”, koji će sutra biti održan u Tuzli, da se, kao ni druge djalatnosti, ni turizam ne može stihijski razvijati jer su zemlje koje su ostvarile značajan rast u toj oblasti dokaz da to nije bilo slučajno već dobro osmišljeno i planirano.\n– Zbog svega spomenutog nameće se potreba organiziranja skupova na kojim bi turistički radnici, te predstavnici javnog i privatnog sektora imali priliku da na jednom mjestu razmijene iskustva, potrebe i prijedloge radi zauzimanja najboljeg kursa na putu razvoja turizma u BiH – rekao je Gluhić.\n– Potrebno je sagledati šta je dosad urađeno i gdje smo sada i šta nam predstoji kad je turizam u pitanju. BiH je sa svojim brojnim prirodnim bogatstvima i bogatim kulturno-historijskim naslijeđem posebno privlačna stranim turistima, a i u TK-u je zabilježen rast broja posjetilaca za oko 20 posto u odnosu na 2016. Ipak, ti rezultati su daleko ispod očekivanja s obzirom na potencijale kojim raspolažemo – kazao je.\n– Turizam utječe na razvoj države, na povećanje priliva stranih investicija i stranog kapitala što je od suštinskog značaja za svaku zemlju, a njegov uspjeh u najvećoj mjeri zavisi od političke i ekonomske stabilnosti, kvaliteta putne infrastrukture i razvijenosti informatičkih usluga. Iako se ovim pitanjem trebaju baviti viši nivoi vlasti, Ministarstvo trgovine, turizma i saobraćaja TK-a prepoznalo je značaj turizma kao privredne grane broj jedan i potrebu organizacije ovakvog skupa – istakao je.\nSarajevski MMA Klub ‘Pretorian’ ne prekida niz uspjeha


COVID-19: WHO, UNICEF i UNDP u partnerstvu sa WhatsAppom pružaju informacije u realnom vremenu za milijarde osoba širom svijeta | UNDP u Bosni i Hercegovini\nCOVID-19: WHO, UNICEF i UNDP u partnerstvu sa WhatsAppom pružaju informacije u realnom vremenu za milijarde osoba širom svijeta\nStranica nudi opće savjete i resurse za korisnike širom svijeta kako bi se smanjilo širenje glasina i kako bi se korisnici povezali sa tačnim zdravstvenim podacima. Foto: Basak Kabadayi/Shutterstock.com\nNew York. - WhatsApp je danas najavio pokretanje dvije inicijative za podršku globalnoj borbi protiv pandemije CORONA virusa. Na globalnom nivou je pokrenut Whatsappov informativni centar za CORONA virus u partnerstvu s Razvojnim programom Ujedinjenih nacija (UNDP), Svjetskom zdravstvenom organizacijom (WHO) i UNICEF-om. Druga inicijativa je donacija vrijedna milion dolara za Međunarodnu mrežu za provjeru činjenica (IFCN) Instituta Poynter.\nWhatsappov informativni centar za koronavirus pruža jednostavne i djelotvorne upute za sve koji se oslanjaju na WhatsApp u komunikaciji, što uključuje zdravstvene radnike, nastavnike, lidere u zajednici, neprofitne organizacije, lokalne samouprave i lokalna preduzeća. Stranica, također, nudi opće savjete i resurse za korisnike širom svijeta kako bi se smanjilo širenje glasina i kako bi se korisnici povezali s tačnim zdravstvenim podacima.\nOve preporuke daju brze upute o tome kako male grupe mogu maksimalno iskoristiti mogućnosti WhatsApp-a, a UNDP će ih distribuirati onima koji koordiniraju lokalne napore. Uz to, WhatsApp sarađuje sa WHO-om i UNICEF-om na uspostavljanju brzih linija za slanje poruka koje će direktno moći koristiti ljudi širom svijeta. Ove linije će pružiti pouzdane informacije i bit će navedene na Whatsapp-ovom informativnom centru za koronavirus.\n“Pružanje ažuriranih informacija o virusu COVID-19 lokalnim zajednicama širom svijeta je kritičan dio napora međunarodne zajednice da zaustavi širenje virusa”, rekao je Achim Steiner, administrator Razvojnog programa Ujedinjenih nacija. “Partnerstva s kompanijama iz privatnog sektora, poput WhatsAppa, pomoći će u širenju ovih vitalnih informacija, u stvarnom vremenu, od Svjetske zdravstvene organizacije i lokalnih zdravstvenih službenika do milijardi korisnika širom svijeta.”\nWhatsApp je već sarađivao s nizom nacionalnih ministarstava zdravstva i nevladinim organizacijama na pružanju provjerenih informacija korisnicima putem poruka u zemljama poput Singapura, Izraela, Južne Afrike, Brazila i Indonezije. Informativni centar će se ažurirati najnovijim resursima kako se ovi napori budu nastavljali.\nNepovratna sredstva WhatsAppa IFCN-u u iznosu od milion dolara podržat će provjeru činjenica za #CoronaVirusFacts, savez koji obuhvaća više od 100 lokalnih organizacija u najmanje 45 zemalja. U protekloj godini WhatsApp je radio na tome da dovede desetak organizacija za provjeru činjenica direktno na WhatsApp kako bi mogle udružiti resurse i izvještavati o lažnim informacijama koje kruže raznim servisima za razmjenu poruka, uključujući WhatsApp ili SMS. Nepovratnim sredstvima će se podržati obuka za korištenje naprednih funkcija u okviru aplikacije WhatsApp Business, uključujući WhatsApp Business API. Proširenje prisutnosti ovih IFCN certifikovanih organizacija za provjeru činjenica pomoći će osigurati da su lokalne zajednice svjesne potencijalnih štetnih glasina i da na njih mogu reagirati.\n“Znamo da se naši korisnici više nego ikad u ovo doba krize okreću WhatsAppu, bilo da se radi o prijateljima i voljenima, ljekarima i pacijentima, ili nastavnicima i učenicima. Željeli smo osigurati jednostavan resurs koji nam u ovom trenutku može pomoći da povežemo ljude”, rekao je Will Cathcart, šef WhatsAppa. “Također nam je drago što možemo sarađivati sa Poynter institutom kako bismo povećali broj organizacija za provjeru činjenica na WhatsAppu i kako bi podržali njihov dragocjeni rad u razotkrivanju lažnih informacija. Također ćemo i dalje direktno sarađivati s ministarstvima zdravstva širom svijeta kako bi osigurali njihova ažuriranja direktno unutar WhatsApp-a.”\n“Pravovremena donacija WhatsAppa pomoći će provjerenim činjenicama, koje objavljuje savez savez CoronaVirusFacts, da dođu do šire publike i, posljedično, pomoći ljudima da razlikuju činjenice od izmišljotina tokom ove lavine informacija koju je WHO nazvao 'infodemijom'”, rekao je Baybars Orsek, Direktor IFCN-a. “Međunarodna mreža za provjeru činjenica također se raduje otkrivanju načina za razumijevanje širenja prevara povezanih sa zdravljem na WhatsAppu u različitim formatima i stavljanjem na raspolaganje alata za provjeru činjenica kako bi razotkrili pogrešne informacije na aplikaciji za razmjenu poruka.”


Popović: Izvoz IT usluga ove godine dostiže milijardu evra – RTV SUNCE Arandjelovac\nHome » Aranđelovac » Popović: Izvoz IT usluga ove godine dostiže milijardu evra\nPopović: Izvoz IT usluga ove godine dostiže milijardu evra\nin Aranđelovac 07/02/2018\nSrbije će ove godine prvi put dostići izvoz IT usluga vredan milijardu evra, izjavio je ministar za tehnološki razvoj i inovacije Nenad Popović i naglasio da je u 2017. godini prvi put naša zemlja izvezla više IT proizvoda nego žitarica.\nU 2018. godini izvoz IT usluga biti povećan za oko 20 odsto, a država je iz budžeta za ovu godinu izdvojila pet puta više novca za podršku inovacijama, naglasio je Nenad Popović u Privrednoj komori Srbije, gde je predstavljen Evropski institut za inovacije i tehnologije Evropske komisije – EIT Awarenes s Day in Serbia.\nPopović ističe da je u 2018. godini za tri puta povećan budžet Fonda za inovacionu delatnost, kao i da će zajedno sa novcem koji će biti na raspolaganju njegovom ministarstvu sredstva za razvoj inovacija biti ukupno povećana pet puta.\n„To odlično pokazuje namere Vlade Srbije i kako se odnosi prema inovacijama“, dodao je ministar.\nUkazao je i da je prošle godine izvoz IT usluga iz Srbije dostigao 750 miliona evra i prvi put u istoriji prevazišao izvoz žitarica iz naše zemlje.\nMinistarstvo prosvete, nauke i tehnološog razvoja i Evropski institut za inovacije i tehnologije Evropske komisije (EIT EK) je, u saradnji sa Privrednom komorom Srbije i Fondom za inovacionu delatnost, organizovao info dan „EIT Awarenes s Day in Serbia“.\nNaglasio da je EIT vodeća evropska institucija u toj oblasti i da je današnji skup u Privrednoj komori Srbije važan za saradnju nauke, privrede i inovacione sredine.\nNaveo je da će EIT 13. februara organizovati info dan i da će privrednici danas moći da dobiju sve informacije kako mogu da sarađuju sa tom institucijom, kao i da Vlada pomaže razvoj inovacione infrastrukture i povezivanje svih učesnika.\nŠarčević: EIT ima viziju za jačanje inovativnog i preduzetničkog duha\nMinistar prosvete Mladen Šarčević izrazio je uverenje da će EIT otvoriti svoja vrata Srbiji i naglasio da uspostavljanjem saradnje sa tim institutom Srbija može da iskoristi sav svoj inovativni potencijal i postane lider u regionu.\nKako je rekao, EIT ima viziju za jačanje inovativnog i preduzetničkog duha, kao i da ponudi rešenje za neke od najvećih izazova sa kojima se Evropa suočava, kao što su klimatske promene, održivo snabdevanje energije, digitalizacija i sve drugo, a kako bi se održala ekonomija i otvorila radna mesta za visoko obrazovane stručnjake.\nOva inicijativa povezuje privredu, obrazovna društva i naučno istraživačke organizacije u cilju podizanja konkurentnosti i obezbeđivanja održivog razvoja.\nŠarčević je podsetio da institut stvara partnerstva poznata kao zajednice znanja i inovacija, razvija inovativna rešenja, stvara novu generaciju preduzetnika i drugo, što sve može da pomogne našoj privredi.\nČadež: Porasla je svest o značaju inovacija\nPredsednik Privredne komore Srbije Marko Čadež naveo je da je cilj skupa prezentacija aktivnosti inovacione zajednice koju okuplja Evropski institut za inovacije i tehnologije i mogućnosti za buduću saradnju sa srpskom naukom i privredom.\nUkazao je da je veliko interesovanje za taj skup, s obzirom da prisustvuje više od 200 predstavnika države, akademske, naučno-istraživačke i poslovne zajednice.\nČadež je naglasio da je porasla svest o značaju inovacija, obrazovanja i istraživanja za podizanje konkurentnosti, održivi razvoj i pametan rast svih segementa srpske ekonomije, ali i da su rastuće potrebe za finansijskom podrškom realizaciji inovacionog potencijala, inovativnih ideja i projekata.\nUkazao je i na važnost povezivanja i jačanja saradnje privrede sa obrazovnim institucijama i naučno-istraživačkim organizacijama, kao i povezivanja velikih kompanija sa inovativnom startap zajednicom koja je u Srbiji sve brojnija i čije ideje i proizvode svet sve više primenjuje.\n„Inovacije, preduzetništvo, edukacija, efikasnije korišćenje sredstava iz evropskih fondova, kao što je „Horizon“ i bolji pristup finansijama, veća primena naučnih istraživanja u privredi – visoko su rangirani u agendi Privredne komore Srbije“, poručio je Čadež.\n„Biće formiran Savet za saradnju nauke i privrede“\nČadež je rekao da je Upravni odbor Privredne komore Srbije na poslednjoj sednici doneo odluku o formiranju Saveta za saradnju nauke i privrede i da će konstitutivna sednica saveta biti održana krajem ovog meseca.\nZahvaljujući sprovođenju projekta „Climate KIC“ Evropskog instituta za inovacije i tehnologije, kojim u Srbiji koordinira Privredna komora Srbije, u protekle gotovo dve godine kroz edukativne programe prošlo je oko stotinu mladih ljudi, a finansijsku i ekspertsku podršku za razvoj svojih „zelenih“ ideja dobilo je čak 26 startapova, od kojih je polovina novih, izraslih upravo iz ovog projekta.\n„U ovoj sali su danas startapovi iz raznih oblasti – od IT, preko agrobiznisa, upotrebe obnovljivih izvora energije, reciklažne industrije do medicine, koji uveravam vas zaslužuju pažnju i podršku i evropskih i korporativnih fondova“, naveo je Čadež.\nDirektor EIT-a Martin Kern je predstavio mogućnosti saradnje i zahvalio Fondu za inovacionu delatnost i Privrednoj komori Srbije na organizovanju info dana.\nIstakao je i da je Privredna komora Srbije pravo mesto na kome treba ukazati na značaj povezivanja preduzetništva i inovacija.\nDirektor Fonda za inovacionu delatnost Ivan Rakonjac je istakao da su prva sredstva za podršku inovacija u Srbiji upravo došla iz evropskih pretpristupnih fondova i da je dobro što se ta podrška iz godine u godinu uvećava.\nSkup je organizovan sa ciljem podizanja svesti i upoznavanja stručne javnosti i poslovne zajednice sa ulogom i aktivnostima EIT-a.\nPrethodna: Srednja stručna sprema sve traženija na tržištu rada\nSledeća: Uskoro terapija za obolele od Morkio sindroma i od hepatitisa C


Tesla Info Kup 2016 – prijave\npodsećamo da se rok za prijavljivanje takmičara za takmičenje Tesla Info Kup 2016 privodi kraju i pozivamo Vas da se sa svojim učenicima pridružite ovogodišnjoj smotri.\nIstovremeno, kako one koji su se već prijavili, tako i one mentore koji će to tek učiniti, molimo da ukoliko rade u većem broju škola, a posebno ako su škole geografski udaljene, na vreme dostave informaciju koji dan u nedelji im odgovara za pojedine škole sa ciljem izrade rasporeda testiranja u okviru kvalifikacija.\nPrijavljivanje takmičara za ovogodišnje takmičenje traje do 04.03.2016. Prijavljivanje se može izvršiti popunjavanjem veb obrasca na adresi:\nKonačni rezultati – Državni nivo takmičenja\nProgramski odbor takmičenja Dabar za Srbiju.\nRešenja sa državnog nivoa takmičenja\n24. februar 2016., O Dabru\nRešenja možete preuzeti ovde:\nTakmičenje je otvorila zamenica gradonačelnika Jasmina Palurović, a prisustvovali su gradski većnik Miloj...\nPreliminarni rezultati – Državni nivo takmičenja za 2015/2016 godinu\nSvim mentorima na njihove e-mail adrese poslati su preliminarni rezultati.\nPrva tri rangirana učenika u svim kategorijama dobitnici su zlatnog odličja na takmičenju ( rangirani su i po mestima – prvo, drugo i treće), o ostali obeleženi sivom bojom srebrnog odličja.\nUskoro na sajtu takmičenja biće objavljeni i zadaci sa rešenjima.\nRok za eventualne prigovore je 48h, nakon ćega će biti objavljeni konačni rezultati.\nMolimo kolege da preliminarne i konačne rezultate ne objavljuju javno na internetu, već ih saopšte usmeno svojim učenicima.\nDržavni nivo takmičenja – Beograd\nTakmičarima i njihovim nastavnicima su se pred početak takmičenja obratili prof. dr Dragan Živković, direktor Srednjoškolskog centra Singidunum, kao domaćin ovog skupa, poželevši im puno uspeha u takmičenju i daljem usavršavanju znanja u oblasti informatike i računarstva...\nFakultet za računarstvo i informatiku – Ljubljana\nAko ste se ikada zapitali gde se nalaze serveri koje koristimo za takmičenje u Srbiji pogledajte video u prilogu. Fakultet za računarstvo i informatiku iz Ljubljane pomaže nam već 3 godine da ovo takmičenje bude dostupno i učenicima iz Srbije. Oni nam pružaju hardversku i softversku podršku. Veliku zahvalnost za uspeh takmičenja u Srbiji dugujemo njima. U video prilogu pojavljuje se i naš sugrađanin iz Kruševca, Milutin Spasić koji je najzaslužnijih za našu saradnju sa njima. Očekujte uskoro izveštaje sa državnog nivoa takmičenja i preliminarne rezultate.


MISTERIJA Broj osoba koje će dobiti više penzije naglo porastao\nPenzioneri u Federaciji BiH ponovo su predmet igara. Ovog puta zbog različitih brojki iz Zavoda za penzijsko-invalidsko osiguranje (PIO) koje se odnose na osobe koje bi od idućeg mjeseca trebale dobiti više penzije.\nMisterija je u tome što se na najnovijem spisku Zavoda sada nalazi više od 25.000 osoba kojima se stupanjem novog Zakona o PIO na snagu povećavaju mjesečna primanja. Kako „Avaz“ saznaje, naime, Savezu penzionera FBiH prije nekoliko dana iz Zavoda je dostavljen spisak na kojem se nalazi 108.000 penzionera!\nOvim velikim brojem iznenađeni su u Savezu, s obzirom na to da se do sada iz Zavoda spominjalo da će više penzije imati oko 83.000 osoba penzionisanih do 1998. i 2007. godine?!\n- Dobili smo spisak na kojem se nalazi znatno veći broj penzionera koji trebaju biti obuhvaćeni povećanjem. Prvi put se susrećemo s tim brojem i mi smo iznenađeni. Kako je došlo do razlike, trebate pitati Zavod. Mi novi spisak ne možemo komentirati - kazao je za „Avaz“ Mehmedalija Rapa, predsjednik Saveza penzionera FBiH.\nNjima je, kaže Rapa, važno da penzije budu povećane, pa kako god.\nNo, kako su nam rekli dobro upućeni izvori, ovaj spisak napravljen je ovih dana. Naknadno je sastavljan, i to nakon što je u medijima objavljeno da će tek deset posto penzionera od njih 83.000 dobiti povećanje. „Avaz“ je prvi objavio da je novim zakonom propisano da se penzije povećavaju na nominalni iznos koji je propisan rješenjem, a da minimalna penzija ostaje 326 KM.\nZakonom je propisano da se za 83.000 penzionera u martu penzije povećaju, izjavljivali su direktor Zavoda PIO Zijad Krnjić, ali i premijer FBiH Fadil Novalić (SDA).\n- Novi broj od 108.000 penzionera koji je dostavljen Savezu još je jedan pokušaj manipulacije ovom kategorijom. Naime, nakon što je u javnosti obznanjeno da će tek mali broj dobiti povećanje, premijer Novalić i direktor Zavoda Krnjić dodali su na spisak još ljudi - kaže naš izvor.\nDa je za 25.000 manji broj onih koji su trebali dobiti povećanje, jasno je i iz izjava federalnog ministra za rad i socijalna pitanja Veska Drljače. Ministar je, naime, na sjednici Parlamenta FBiH ustvrdio da će povećanje dobiti tačno 82.700 penzionera, i to za deset i pet posto.\nKvesić: U aprilu uvećana sva primanja\n- Navedenih 108.000 penzionera dobit će vanredno povećanje u iznosu od pet i deset posto shodno članu 140. Zakona već pri isplati za mart, odnosno 5. aprila. Njima će se tako uvećana penzija ponovo povećati kao i svima ostalima u isplati za april. Svi naši korisnici, njih oko 412.000, koji su ostvarili pravo do 31. decembra 2017. pri isplati penzija za april dobit će uvećana primanja, shodno odredbi člana 79. Zakona o PIO. Povećanje će im pripasti od 1. marta, što znači da će, uz uvećanu penziju za april, dobiti i razliku za mart, a ta isplata bit će u maju - naveo je Tomislav Kvesić, portparol Zavoda PIO.\npenzioneri Zavod za PIO\nPočela isplata januarskih penzija: Promrzli penzioneri nestrpljivo čekali svoju crkavicu


7 alata menadžmenta (ISO 9004) | PDCA Konsalting\nISO 9001 ima za cilj da pruži obezbeđenje kvaliteta proizvoda i povećavanje zadovoljenja korisnika, dok ISO 9004 koristi šire perspektive menadžmenta kvalitetom za davanje smernica za poboljšavanje performansi.\nMeđunarodni standard ISO 9004 pripremio je Tehnički komitet ISO/TC 176, Menadžment kvalitetom i obezbeđenje kvaliteta, potkomitet SC 2, Sistemi kvaliteta.\nStandard ISO 9004 daje uputstva u okviru šireg raspona ciljeva sistema menadžmenta kvalitetom nego što to čini standard ISO 9001, posebno za stalno poboljšavanje sveukupnih performansi i efikasnosti organizacije.\nISO 9004 preporučuje se kao uputstvo za organizacije, čije najviše rukovodstvo želi da preduzme dalje korake u odnosu na zahteve standarda ISO 9001, u nastojanju da ostvaruje stalno poboljšavanje performansi.\nSamoocenjivanje je pažljivo razmatrano vrednovanje, čiji je rezultat mišljenje ili sud o efektivnosti i efikasnosti organizacije i zrelosti sistema menadžmenta kvalitetom.\nSamoocenjivanje obično obavlja samo rukovodstvo organizacije. Cilj samoocenjivanja je da se dobije, za organizaciju, uputstvo zasnovano na činjenicama o tome gde da se ulože resursi radi njenog poboljšavanja.\nSpecifične karakteristike pristupa samoocenjivanju u standardu ISO 9004 su takve:\nda se ono može primenjivati na celokupan sistem menadžmenta kvalitetom ili na deo sistema menadžmenta kvalitetom ili na bilo koji proces;\nda se ono može primenjivati na celu organizaciju ili na deo organizacije;\nda se ono može izvršiti brzo i sa internim resursima;\nda ih može završiti multidisciplinarni tim ili jedna osoba iz organizacije, koju podržava najviše rukovodstvo;\nda ono pruža ulazne elemente za složeniji proces samoocenjivanja sistema menadžmenta kvalitetom;\nda ono može identifikovati i olakšati određivanje prioriteta mogućnosti poboljšavanja\nda ono može olakšati sazrevanje sistema menadžmenta kvalitetom u pravcu svetske klase performansi.\nPristup samoocenjivanju u standardu ISO 9004 je takav da vrednuje zrelost sistema menadžmenta kvalitetom za svaku veću tačku standarda, počev od 1 (nema zvaničnog sistema) do 5 (performanse najbolje u klasi).\nDruga prednost ovog pristupa jeste u tome, što se rezultati, koji se prate u vremenu, mogu koristiti radi ocene zrelosti organizacije. Ovaj pristup samoocenjivanju ne zamenjuje interne provere niti se koristi umesto postojećih modela nagrada za kvalitet.\nA.2 Nivoi zrelosti performansi\nNivoi zrelosti performansi, koji se koriste u pristupu samoocenjivanju, dati su u tabeli\nNema dokaza o sistematskom pristupu; nema rezultata;\nslabi rezultati ili nepredvidivi rezultati\nSistematični pristup zasnovan na uočenim problemima ili na korekciji; raspoloživi su minimalni podaci o rezultatima poboljšavanja\nSistematski pristup, zasnovan na procesima u ranoj fazi sistematskih poboljšavanja; raspoloživi su podaci o usaglašenosti sa ciljevima i o postojanju trendova poboljšavanja\nNaglašena stalna poboljšavanja\nProces poboljšavanja u primeni; dobri rezultati i postojani trendovi poboljšavanja\nPerformanse najbolje u klasi\nVeoma integrisan proces poboljšavanja; pokazani rezultati poređenja sa konkurencijom kao najbolji u klasi\nA.3 Pitanja u samoocenjivanju\nModeli nagrađivanja, kao i ostali modeli samoocenjivanja, razvili su širok spektar detaljnih kriterijuma za ocenjivanje performansi sistema menadžmenta. Samoocenjivanje daje jednostavan pristup za vrednovanje zrelosti organizacije, zasnovan na odeljcima 4 do 8 ovog međunarodnog standarda. Svaka organizacija treba da utvrdi skup pitanja za one odeljke ovog međunarodnog standarda, koje su pogodne za njene potrebe.\nMeđunarodna organizacija za standardizaciju objavila je 1. novembra 2009. godine novu verziju standarda ISO 9004 pod oznakom ISO 9004:2009. Ovo, treće izdanje pomenutog standarda znatno se razlikuje od prethodne verzije, odnosno više ne predstavlja konzistentan par sa standardom ISO 9001:2008.\nKoncept menadžmenta kvalitetom je i dalje u osnovi ovog standarda, ali se on bavi i drugim pitanjima, koja mogu doprineti održivom uspehu organizacije, kao što su: menadžment odnosima s korisnikom, znanje, informacije i tehnologije, menadžment inovacijama i investicijama,finansijski menadžment, menadžment rizikom, zaštita životne sredine i drugo.


Naravno, govorimo o ikonskom Plaza hotelu koji se nalazi na jugoistočnom uglu Central parka na Menhetnu, koji je ovaj arapski gigant skoro kupio, prenosi Nova Ekonomija.\nHotel je kupljen po ceni od 600 miliona dolara, a zapravo, kupljen je udeo od 75 odsto koji je bio u vlasništvu indijske Sahara grupe i 25 odsto koji je bio u vlasništvu njujorškog investitora Ashkenazy Acquisition Corp. i njegovog partnera, saudijskog princa Al-Valeda bin Talala.\nKatar već ima Savoj u Londonu\nTransakcija je kompletirana 2.jula, i sada je upisana kao jedna od najeminentinijih prodaja u kojima je Katar ikada učestvovao.\nKatar već deset godina unazad kupuje top hotele i luksuzne posede na zapadu, pa već u svom posedu ima The Savoy i The Connaught u Londonu. Prodaja poseda iz 1907.godine deo je inicijative za pomeranje sredstava ove zemlje iz biznisa gasa i nafte u druge industrije. Plaza hotel u Njujorku bogat je istorijom, a sada je dodao novi biser u kruni Katara. Sigurni smo da ćemo veoma brzo osetiti prisustvo Arapa u hotelskoj industriji širom sveta, prenosi Nova Ekonomija.\nNIKAD BOLJI POSAO Spavajte i izležavajte se 70 dana za platu od 18.000 dolara\nNada za postizanjem mirovnog dogovora sa talibanima do kraja godine


MongoDB je NoSQL frejmvork za baze podataka koji se koristi u programiranju i u veb-aplikacijama kao alternativa za MySQL zbog poboljšane sposobnosti za merenje i procesuiranje zahteva pri većim brzinama. Ne postoje veće veb-hosting kompanije koje trenutno nude MongoDB podršku po defaultu na svojim deljenim Linux hosting planovima, pa će većina programera i razvojnih programera morati nabaviti VPS planove za taj frejmvork. MongoDB hosting može se jednostavno podesiti pomoću snepšotova Bitnami steka, graditi ispise i cloud servere. Korišćenje snepšotova steka veb servera za instalaciju frejmvorka za baze podataka kao što je MongoDB omogućuje razvojnim programerima mogućnost izbora operativnog sistema Linux, uključivanje programskih jezičkih proširenja i sistemskih funkcija, kao i znatno ubrzavanje čitavog procesa. Cloud serveri sa snepšotovima najbolji su izbor za VPS i namenske serverske planove za MongoDB veb-hosting potrebe.\n1 - 9 od 627 kompanija za hostovanje


Slab trgovački dan na Beogradskoj berzi\nTanjug 16. juna 2022. 17:57\nBEOGRAD – Indeksi Beogradske berze povećali su danas gubitke, pri čemu je i ukupna investiciona aktivnost bila uzdržana.\nUkupan promet na trgovanju iznosio je tek oko 9,9 miliona dinara (84,1 hiljadu evra).\nIndeks BELEX 15 je potonuo za 0,7 posto na 820,39 poena, a BELEXlajn je pao za više od četvrtine procenta na 1.668,64 poena.\nAkcije „Dunav osiguranje“ su nastavile silazni trend i zaključile trgovanje u minusu od preko 1,5 odsto na 1.254 dinara, uz promet od 4,8 miliona dinara, a na listi gubitnika se našla i Naftna industrija Srbije koja je oslabila za čak 3,2 procenta na 572 dinara i ostvarila trgovanje u iznosu od 0,8 miliona dinara.\nProizvođač grejnih tela i štednjaka iz Vranja, Alfa plam, mirovao je na cenovnom nivou od 20.602 dinara uz realizaciju od 0,3 miliona dinara, dok je Alta banka isprometovana za 0,1 milion dinara po nepromenjenoj ceni od 3.750 dinara.\nVodoprivredno društvo „Dunav“ iz Bačke Palanke takođe se zadržalo na istoj ceni kao na prethodnoj sesiji od 12.000 dinara, uz promet od 0,1 milion dinara, a približno toliki učinak su imale i akcije Metalca iz Gornjeg Milanovca, koje su jedine danas zavbeležile rast od preko 0,6 odsto na 1.691 dinar.\nČetiri serije državnih obveznica denominovanih u evrima ostvarile su ukupan promet nešto veći od 3,5 miliona dinara (nepunih 30,4 hiljade evra).


U ponedeljak startuje program "Moja prva plata": Stopa nezaposlenosti mladih u Srbiji 25,5 odsto | Ami Naxi Radio 89.7Mhz\nU ponedeljak startuje program „Moja prva plata“: Stopa nezaposlenosti mladih u Srbiji 25,5 odsto\nRealizacija programa Vlade Srbije „Moja prva plata“ počeće od ponedeljka, 17. avgusta, a u Privrednoj komori Srbije kažu da se pripreme za njegovo sprovođenje privode kraju, te da se očekuje veliko interesovanje i poslodavaca i mladih. Vlada je izdvojila više od dve milijarde dinara za program koji će obuhvatiti stručno osposobljavanje 10.000 mladih starosti do 30 godina u kompanijama na konkretnim radnim mestima, a koji sprovodi Nacionalna služba za zapošljavanje, uz podršku Ministarstva finansija, Kancelarije za IT i eUpravu i PKS. Stopa nezaposlenosti mladih u Srbiji je 25,5 odsto, a zaključno sa aprilom, na evidenciji NSZ bilo je oko 60.000 registrovanih nezaposlenih mladih do 30 godina sa završenom srednjom i visokom školom.\nPoziv za prijavu poslodavaca u okviru programa objaviće NSZ, a prijavljivanje će biti preko sajta „Moja prva plata“ do 25. septembra, gde će unositi opis radnih pozicija, poslova, radnih zadataka i ostale uslove koje očekuju da kandidat koji je zainteresovan da kod njih obavlja stručno osposobljavanje ispuni. Mladi koji žele da se osposobljavaju u kompanijama moći će da se prijave od 1. do 15. oktobra preko aplikacije koju kreira Kancelarija za IT i eUpravu u saradnji sa PKS, Nacionalnom službom za zapošljavanje, uz podršku Ministarstva finansija i Vlade, dok će se od 1. novembra obavljati povezivanje kandidata i poslodavaca koji su oglasilili radne pozicije.\nSve manji broj pacijenata na respiratorima, preminule još tri osobe\nDeo Kikinde i Velikog Sela, Nakovo i Vincaid u nedelju bez struje


Ibrahimović rezervisao trg u Malmeu\nBeta\t 18. septembra 2015. 15:55\nFudbaler Pari Sen Žermena Zlatan Ibrahimović rezervisao je danas gradski trg u Malmeu na kome će 25. novembra svim žiteljima tog grada putem velikog platna biti omogućen prenos utakmice Lige šampiona između prvaka Švedske i Francuske.\n“Garantovao sam da će se o meču između Malmea i PSŽ-a čuti širom grada. Sada sam vam i svima obezbedio da možete da gledate utakmicu. Rezervisao sam gradski trg, gde će na velikom platnu biti uživo prenos utakmice. Svi ste dobrodošli”, napisao je Ibrahimović na Fejsbuku.\nUtakmica petog kola Grupe A Lige šampiona između Malmea i PSŽ-a igraće se 25. novembra u Malmeu, a to će biti prvi put da Ibrahimović dolazi na stadion ekipe u kojoj je napravio svoje prve fudbalske korake, i da neće imati podršku navijača.


EVROPSKA PRIČA Milojević se izjednačio sa legendarnim Miljanićem\nIzvor: 011vodič.com, 14.Avg.2019, 15:06\nTriler utakmica u Kopenhagenu, u kojoj je Crvena zvezda savladala Kopenhagen posle 11 serija penala bila je 36. evropska za Vladana Milojevića na klupi tima iz Ljutice Bogdana.\nBrojka, sama po sebi, ne znači mnogo, ali dobija na značaju ako se sa sa njom Vladan Milojevića izjednačio sa legendarnim Miljanom Miljanićem po broju evropskih mečeva, u kojima je predvodio >> Pročitaj celu vest na sajtu 011vodič.com << crveno-bele sa klupe.\nStrategu srpskog šampiona još jedan podatak ide na ruku. Milojević će sa Zvezdom da odigra još osam evropskih mečeva ove sezone, dva u plej-ofu za Ligu Evrope i šest u grupnoj fazi jednog od dva evropska takmičenja. Sabiranjem sa trenutnom brojkom, dolazi se do teško dostižnih 44 utakmica.\nVladan Milojević ispisao je novu istoriju crveno-belih…\nThe post EVROPSKA PRIČA Milojević se izjednačio sa legendarnim Miljanićem appeared first on Magazin o pop kulturi i zvezdama.\nBudimo realni, “orlovi” imaju velike šanse na predstojećem Mundobasketu u Kini! Međunarodna košarkaška federacija (FIBA), nezvanično je po kvalitetu rangirala reprezentacije učesnice Svetskog prvenstva, koji će se od 31. avgusta do 15. septembra igrati u Kini.. Kladionica MaxBet nudi kvotu...


SD Konataru: Obećali ste dječji dodatak za gotovo svu djecu, predložili diskriminatorna rješenja – Socijaldemokrate Crne Gore\nPoslaniče Konatar, mi vam nismo krivi što ste obmanuli građane vezano za dječji dodatak. Ali ajde da navedemo par činjenica pa neka građani sami prosude. Vaše, odnosno obećanje partije kojoj trenutno pripadate (jer vam je četvrta po redu) je da će sva djeca uzrasta do 15 godina (njih je prema procjenama na 01.01.2020. bilo oko 111 hiljada) dobiiti dječji dodatak, kao i da će to pravo moći da koriste sva djeca u porodici. To ste pričali i u preizbornoj kampanji i postizbornom periodu, čak i prije dvadesetak dana javno u jednoj televizijskoj emisiji. Kao što je javnost upoznata, sada imamo vaš, odnosno predlog vladajuće većine da dječji dodatak dobijaju djeca, ali samo do šeste godine, kojih je prema navedenim procjenama oko 44 hiljade, pri čemu ste to pravo ograničili na troje djece u porodici što u krajnjem znači da bi broj korisnika dječjeg dodatka do šeste godine bio manji od 44 hiljade. Iz ovoga se već vidi da ste izigrali građane po dva osnova: uzrasta djece do kojeg se dobija dječji dodatak i broja članova porodice koja mogu ostvariti pravo na dječji dodatak.\nTakođe, na silu pokušavate da ubijedite javnost da se ponovo uvodi dječji dodatak, što je takođe manipulacija jer po postojećem Zakonu o socijalnoj i dječjoj zaštiti oko 14 hiiljada djece prima dječji dodatak svakog mjeseca. Saglasni smo i to smo javno i potvrdili, da je neophodno povećati obuhvat djece koja imaju pravo na dječji dodatak. I tu dolazimo ponovo do ovog predloženog rješenja vladajuće većine da samo djeca do šeste godine primaju dječji koje je krajnje diskriminatorno i izuzetno socijalno nepravedno. To vam nismo samo mi pokazali nego i Zaštitnik ljudskih prava i sloboda, NVO i razni stručnjaci relevantni za ovu problematiku.\nTrebalo bi da znate da se ne smije vršiti diskriminacija djece po starosnoj dobi (Zakon o zabrani diskriminacije, Zakon o socijalnoj i dječjoj zaštiti), kao i da je po međunarodnim standardima i domaćem zakonodavstvu dijete svako lice do navršene 18-te godine života. Što se tiče socijalne nepravednosti vašeg rješenja, valjda vam je jasno da nije pravedno da dječji dodatak dobija dijete imućnih roditelja samo zato što ima manje od šest godina, a da to pravo ne može da dobije veliki broj djece iz socijalno ugroženih porodica samo zato što imaju preko šest godina.\nNije nam jasno zašto se ljutite na nas što smo sagledavajuća brojna uporedna iskustva (npr. Hrvatska, Srbija, Slovenija…), osluškujući sugestije NVO, Institucije Ombudsmana i velikog broja gradjana, a imajući u vidu realne finansijske mogućnosti, predložili da kriterijum za određivanje kome pripada dječji dodatak bude visina prihoda porodice u kojoj djeca žive. Na taj način bi prepoznali gotovo svih 45 hiljada djece (prema relevantnim istraživanjima), uzrasta do 18 godina koja su u riziku od siromaštva, i omogućili im da primaju dječji dodatak. Za taj naš model bi se na godišnjem nivou izdavajao gotovo isti iznos sredstava kao što ste vi planirali da izdvojite za dječji dodatak samo za djecu do šeste godine i to bez obzira na materijalni status njihovih roditelja.\nVjerujem da nemate dilemu da se po našem predlogu ista sredstva mnogo pravednije rasporedjuju i da je to rješenje nediskriminatorno.\nNa samom kraju, razumijemo i potrebu da vaša kontraargumentacija bude dnevnopolitičkog karaktera i da se svodi na politički legitimnu doskočicu tipa zašto niste to predlagali ranije. Ipak je problemtika socijalne i dječje zaštite mnogo ozbiljnija i treba da se svodi na kvalitet a ne kvantitet argumentacije i podrazumijeva potrebu da iskoristimo sve kapacitete u društvu kako bi kreirali nediskriminatorna i što je moguće socijalno pravednija rješenja. Uostalom, vi često ističete da treba gledati u budućnost a ne vraćati se u prošlost pa vam i u tom dijelu sugerišemo da budete principijelni.\nZamislite poslaniče Konatar, da vas još pitamo da objasnite građanima zašto žurite da 24 dana pred nikšićke izbore u Skupštini izglasate zakone oko dječjeg dodatka, povećanja minimalne zarade (mada i taj predlog se mora unaprijediti), povećanja staračke naknade, besplatnih udžbenika a predvidjeli ste da se svi oni primjenjuju tek od jula, odnosno septembra. Je li to iskrena briga za građane ili samo briga za njihove glasove?


Putin zatrpan pitanjima o niskom životnom standardu | Autonomija\nPredsednik Rusije Vladimir Putin suočio se danas s talasom žalbi i prigovora o niskom životnom standardu u višečasovnoj TV-emisiji u kojoj je odgovarao na pitanja gradjana.\nGradjani su pitali: „Kada će život postati bolji, makar malo?“, „Zašto su tako niske plate?“, „Zašto nemamo dovoljno za hranu?“.\nJedan gradjanin koji se predstavio kao vatrogasac, rekao je da ima platu svega deset hiljada rubalja (oko 130 evra), dok je jedna porodilja saopštila da mesečno dobija „smešnih 50 rubalja (oko sedam evra)“.\nU pozivima je bilo žalbi i na nedostatak životno važnih lekova, na oronule puteve i škole, prepune bolnice.\nPutin je obećao povećane plata i socijalnih primanja, i ukazao da je Rusija pogodjena padom cena nafte i gasa i međunarodnim sankcijama.


Jača saradnja Crne Gore i Ujedinjenog Kraljevstva u domenu odbrane\nDatum objave: 07.12.2020 17:29 | Autor: Biro za odnose sa javnošću MO\nGeneralni direktor Direktorata za politiku i planiranje odbrane general major Rajko Pešić razgovarao je putem video telekonferencije sa direktorom za evroatlantsku bezbjednosnu politiku Ministarstva odbrane Ujedinjenog Kraljevstva Velike Britanije i Sjeverne Irske, Dejvidom Hogan Hernom (David Hogan Hern).\nGeneral major Pešić ukazao je na veoma sadržajnu i kvalitetnu saradnju Crne Gore i Ujedinjenog Kraljevstva u domenu odbrane, naglašavajući značaj realizacije projekata koju su doprinijeli modernizaciji Vojske Crne Gore i sveukupnoj reformi crnogorskog odbrambenog sektora.\nU tom kontekstu izrazio je zahvalnost za podršku koju Ujedinjeno Kraljevstvo pruža Ministarstvu odbrane i Vojsci Crne Gore u pogledu jačanja kapaciteta u oblasti ljudskih resursa, posebno ističući značaj usavršavanja oficira Vojske Crne Gore na prestižnim vojnim obrazovnim institucijama i centrima za obuku Ujedinjenog Kraljevstva. Naglasio je i značaj podrške u pogledu izgradnje institucionalnih i nacionalnih kapaciteta za sajber odbranu. Pešić je izrazio očekivanje da će bilateralna saradnja nastaviti dalje da se razvija, identifikovanjem novih modela saradnje, ali i jačanjem postojećih projekata i aktivnosti u oblastima od obostranog interesa.\nHogan Hern je izrazio zadvoljstvo intenzitetom saradnje na polju odbrane, ističući obostranu posvećenost, uz uvjerenje da će Ministarstva i Vojske Ujedinjenog Kraljevstva i Crne Gore nastaviti uspješno da sarađuju i u narednom periodu. Takođe, istakao je da su uspješne evroatlantske integracije naše zemlje, kao i sveobuhvatne reforme koje je Crna Gora sprovela u cilju unaprjeđenja sistema odbrane, značajan preduslov za dalje utjemeljivanje stabilnosti regiona. Istakao je da će Ujedinjeno Kraljevstvo nastaviti da pruža podršku Crnoj Gori u procesu nacionalnog planiranja odbrane.\nPešić i Hogan Hern razgovorali su i o aktuelnoj situaciji u regionu i Evropi u pogledu izazova sa kojima se suočavamo usljed pandemije virusa COVID-19.\nSagovornici su se saglasili da, uz obostranu posvećenost, kvalitetnim inicijativama i zajedničkim projektima, bilateralna odbrambena saradnja će nastaviti da se razvija, pružajući doprinos stabilnosti na regionalnom i globalnom nivou.


Stejt department: Rusija se složila da zamrzne svoj nuklearni arsenal - Sputnjik Srbija\n22:57 11 Maj 2021\n18:24 21.10.2020 Preuzmite kraći link\n„Rusija se u principu složila da zamrzne ceo svoj nuklearni arsenal i veoma nam je drago zbog toga. Ali moramo da se pobrinemo da se američki i ruski pregovarači što je pre moguće sastanu da bi nastavili da napreduju kako bi finalizovali sporazum koji se može verifikovati“, rekao je Pompeo na brifingu.\nPompeo je naglasio da trenutni Sporazum o strateškom naoružanju ograničava samo 45 odsto ruskog nuklearnog arsenala i, istovremeno, 92 odsto američkog. Na Kinu se uopšte ne primenjuju nikakva ograničenja, dodao je on.\nRanije je predsednik Rusije Vladimir Putin predložio da se aktuelni Sporazum o smanjenju strateškog ofanzivnog naoružanja produži bez ikakvih uslova na godinu dana. Američki Stejt department je, sa svoje strane, saopštio da je spreman da dâ konačni oblik sporazumu sa Rusijom o nuklearnom oružju.\nMinistarstvo spoljnih poslova Rusije saopštilo je ranije da je Rusija, predlažući produženje Sporazuma na godinu dana, spremna da, zajedno sa Sjedinjenim Američkim Državama, preuzme političku obavezu da „zamrzne“ za dati period broj postojećih nuklearnih bojevih glava. U predlogu se naglašava da, ukoliko se donese odluka o takvom međusobnom „zamrzavanju“, onda ona ne bi trebalo da bude praćena nikakvim dodatnim zahtevima Sjedinjenih Američkih Država.\nStejt department, Rusija, nuklearni arsenal, Majk Pompeo


- Očigledno je pretežno evropskog porekla - rekao je Harm van Bejkel, genetičar privatnog njujorškog Medicinskog fakulteta Ajkan (ISMMS) koji je jedan od autora studije studije.\nDrugi tim sa Medicinskog fakulteta univerziteta u Njujorku (NYU) došao je do sličnih zaključaka uprkos proučavanju drugačijih grupa slučajeva.\nOba tima počela su sredinom marta da analiziraju genome korona virusa. Istraživanja su otkrila da je virus počeo da se širi ranije nego što se mislilo, a to je moglo da bude otkriveno agresivnim testiranjem.\nNakon izbijanja epidemije u Vuhanu, američki predsednik Donald Tramp zabranio je 31. januara ulazak u zemlju strancima koji su u prethodne dve nedelje bili u Kini, podseća "Jutarnji.hr".\nItalija je, međutim, počela da zatvara gradove tek krajem februara, a Trump je 11. marta rekao da će zabraniti ulazak strancima iz većine evropskih zemalja. Ipak, Njujorčani su tada već putovali kući sa virusom, a da toga nisu bili svesni.\nVirusi napadaju ćeliju i preuzimaju kontrolu nad njenom "mašinerijom" koja potom umnožava virus. Proces je brz i nepravilan. Novi virusi mogu da stvore mutaciju koja nije bila prisutna u njihovom pretku. Ako novi virus uspe da "pobegne" od domaćina i zarazi druge ljude, njegovi potomci će naslediti tu mutaciju.\nPraćenje virusnih mutacija zahteva sekvenciranje celokupnog genetičkog materijala u virusu - njegovog genoma. Jednom kad naučnici prikupe genome iz više virusnih uzoraka, mogu upoređuju njihove mutacije. Drugim rečima, mogu da rekonstruišu njegovu prošlost.\nSofisticirani kompjuterski programi mogu da otkriju kako su te mutacije nastale jer svi virusi potiču od zajedničkog pretka.\nAko prikupe dovoljno podataka, mogu ugrubo da procene koliko dugo su ti preci živeli. To je zbog toga što mutacije obično nastaju pravilnim tempom, kao molekularni sat.\nNaučnici sa univerziteta Pen nedavno su koristili ovu metodu da otkriju poreklo korona virusa, nazvanog SARS-CoV-2. Iako reorije zavere tvrd da je virus stvoren u laboratoriju, virusni genom otkriva da je nastao među šišmišima.\nOd 8. aprola u svetu je potvrđeno 1,6 miliona slučajeva Covida-19, a stvarna brojka je verovatno milionima veća. No, sada genomi virusa otkrivaju ranije skrivenu istoriju virusa.\nNaučnici sa ISMMS-a otkrili su tako da su virusi u Njujorku praktično identični virusima koji su otkriveni širom Evrope.\nNe znaju kojim je tačno letom određeni virus stigao iz Evrope u Njujork, ali navode da su istraživanjem virusa razotkrili "razdoblje nesmetane transmisije od kraja januara do sredine februara".\nNajveći američki stručnjak za zarazne bolesti Entoni Fauči izjavio je da je to "verovatno točno".\n- Putovanja iz Kine smo odmah odsekli, ali Evropa je postala epicentar relativno brzo, posebno u severnoj Italiji - kazao je u razgovoru za ABC.\n- Imajući u vidu količinu vazdušnog saobraćaja iz Italije za Njujork, nije uopšte iznenađujuće da je virus ovde nenamerno posejan nego što su i tamo znali šta se stvarno događa. To je jedan od razloga što smo sada u teškoj situaciji - dodao je.


18:46 Zaključno sa subotom, u ustanovama socijalne zaštite i Domovima za smeštaj odraslih i starih, potvrđeno je prisustvo virusa Covid-19 kod 269 korisnika i 83 zaposlenih, saopštilo je Ministarstvo za rad, zapošljavanje, boračka i socijalna pitanja.\n17:10 Prema najnovijem izveštaju Zavoda za javno zdravlje iz Kraljeva, od 120 uzoraka testiranih u Direkciji za nacionalne referentne laboratorije Batajnica, Beograd, pozitivne su 34 osobe.\n16:51 U poslednja 24 sata na Kosovu je od koronavirusa i drugih pratećih bolesti život izgubilo devet osoba, čime je ukupan broj do sada preminulih 236.\n16:10 Od pristiglih rezultata testiranja prethodnih dana, u Zlatiborskom okrugu potvrđen je još 31 pozitivan slučaj na kovid-19, saopštio je danas užički Zavod za javno zdravlje.\n15:40 U poslednja 24 časa u Srbiji je zvanično još devet osoba preminulo od posledica koronavirusa, pa je ukupan broj žrtava povećan na 582.\nNa respiratorima je 159 osoba. Opširnije OVDE.\n15:35 Slovenija je prijavila novih 15 slučajeva infekcije koronavirusom, saopštila je slovenačka Vlada.\n15:11 U poslednja 24 sata, posle obrađenih 267 uzoraka, potvrđeno je još 30 slučajeva kovid infekcije, od čega je 19 novih slučajeva u Kragujevcu.\n14:26 Hrvatska je produžila zabranu ulaska iz grupe, takozvanih trećih država, uključujući i Srbiju.\n14:08 U Bosni i Hercegovini u poslednja 24 sata potvrđena je 231 novi slučaj što je znatno manje u odnosu na prethodni dan kada ih je bilo rekordnih 434, pokazuju entitetski podaci objavljeni u subotu, dok iz Brčko distrikta još uvek nema zvaničnih informacija.\n13:29 Dve osobe su umrle u kovid-odeljenjima Opšte bolnice u Čačku u poslednja 24 sata- muškarac iz Čačka (75) i žena iz Gornjeg Milanovca (70), rečeno je agenciji Beta u bolnici.\n13:12 Još deset osoba iz Šapca je pozitivno na koronavirus, tri iz Loznice, i po jedno iz Koceljeve i Ljubovije.\n12:45Trenutno se na odeljenjima novopazarske bolnice leči 69 pacijenata, a tokom prethodnih 24 sata u regionalnom COVID centru preminula je jedna „non Covid“ osoba, zvanični su podaci koje je objavio Štab za vanredne situacije Novog Pazara.\n11:54 Direktor Doma zdravlja u Aleksincu Rodoljub Živadinović izjavio je da u Aleksincu od 18. maja do 23. juna nije bilo nijednog slučaja korona virusa, a da je od 23. juna do danas potvrđeno 90 slučajeva infekcije.\n„Čak 70 slučajeva je potvrđeno u poslednjih 10 dana“, rekao je za TV Prva Živadinović.\n11:39 Rusija se priprema za početak masovne vakcinacije protiv koronavirusa u oktobru, najavio je ministar zdravlja Mihail Muraško.\n11:28 Ministar trgovine, turizma i telekomunikacija Rasim Ljajić izjavio je danas da je epidemiološka situacija u Novom Pazaru znatno bolja, ali da je plaćena skupa cena jer je mnogo ljudi preminulo od korona virusa.\n11:16 Bolničarke i bolničari tri i po puta su izloženiji riziku od obolevanja od COVID -19 nego ostatak populacije, pokazala je studija koja je takođe pokazala da postoji i povećan rizik među etničkim manjinama.\n10:54 Pojedine preventivne mere kao što su nošenje maski, držanje fizičke distance, zabrana većih okupljanja, a naročito okupljanja mladih, dezinfekcija – neke su od onih koje će se dugo zadržati, verovatno dok se situacija u svetu ne stabilizuje ili pojavi vakcina, izjavila je danas direktor Instituta „Batut” Verica Jovanović. Opširnije OVDE.\n10:46 Epidemiolog i član Kriznog štaba Predrag Kon izjavio je da je situacija kada je reč o epidemiji korona virusa daleko od povoljne, ali da je epidemiološka kriva zaravnjena zahvaljujući primeni mera. Opširnije OVDE.\n10:41 Prema podacima gradskog Štaba za vanredne situacije od jutros, u kovid bolnicama u Vranju 27 pacijenata manje u odnosu na prethodni izveštaj.\n10:07 Danas počinje izgradnja nove kovid bolnice u Vojnom kompleksu „Zemun ekonomija“. Bolnica će imati 1.000 kreveta poluintenzivne i intenzivne nege. Početku izgradnje prisustvuje predsednik Aleksandar Vučić.\n10:00 Prema poslednjem izveštaju iz Direkcije za referentne nacionalne laboratorije u Kraljevu od 34 uzorka osam je pozitivnih, a jedan pacijent je preminuo. Do sada je u tom gradu preminulo 29 pacijenata.\n09:23 Evropska komisija (EK) je danas saopštila da je s farmaceutskom kompanijom Sanofi postigla dogovor o eventualnoj kupovini vakcine protiv korona virusa. „Predvidjeno je da će, pošto se dokaže da je vakcina bezbedna i efikasna protiv korona virusa, Komisija imati ugovorni okvir za kupovinu 300 miliona doza, u ime svih država članica EU“, navodi se u saopštenju. Dodaje se da Komisija nastavlja intenzivne razgovore sa drugim proizvodjačima vakcina.\nPredsednica EK Ursula fon der Lajen rekla je da Komisija čini sve što je u njenoj moći da Evropljani imaju brz pristup vakcini koja je bezbedna i štiti od korona virusa. Navela je da je današnji korak prvi važan temelj znatno šire evropske strategije za vakcinu i dodala da je EK „u poodmaklim razgovorima s nekoliko drugih kompanija“. Evropska komisija je u sredu saopštila da će lek remdesivir koji pomaže u lečenju infekcije korona virusom od početka avgusta biti dostupan članicama EU i Velikoj Britaniji.\nPrema proceni Komisije, lek će biti dostupan za oko 30.000 pacijenata sa teškom kliničkom slikom. Komisija je navela da je u utorak potpisala ugovor vredan 63 miliona evra s farmaceutskom kompanijom Gilid o nabavci tog leka, nedugo pošto je mogućnost njegove kupovine u Evropi i većem delu sveta dovedena u pitanje jer su SAD kupile velike količine zaliha.\nAdministracija predsednika SAD Donalda Trampa kupila je ovog meseca više od 500.000 doza remdesivira za američke bolnice. Za proizvodnju tolike količine leka kompaniji Gilid je tada bilo potrebno oko tri meseca. Remdesivir je za sada jedino sredstvo koji je Evropska agencija za lekove (EMA) preporučila za lečenje infekcije korona virusom. Istraživanja pokazuju da su se pacijenti lečeni remdesivirom oporavljali posle 11 dana.\n09:00 U SAD su za 24 sata od korona virusa umrle 1.442 osobe, saopštio je Univerzitet Džons Hopkins (Johns). Petak je bio četvrti dan uzastopno tokom kojeg je u SAD umrlo više od 1.200 ljudi od korona virusa, naveo je univerzitet.\nU SAD, gde su apsolutne cifre posledica epidemije najveće u svetu, umrlo je ukupno 153.268 ljudi. U toj zemlji je za 24 sata registrovano 69.160 inficiranih, a tokom epidemije više od 4,5 miliona. Posle poboljšanja stanja u SAD krajem proleća, epidemija se krajem juna ponovo proširila, posebno na jugu i zapadu. Najteže je u državi Floridi gde je u petak umrlo 257 osoba, a tokom epidemije je zaraženo više od 470.000 ljudi.


Učenje uz igru i zabavu – Beogradski sajam\nNaredni, produženi vikend na Beogradskom sajmu namenjen je mališanima i njihovim roditeljima. Od petka, 14. oktobra do nedelje, 16. oktobra u hali 3 održava se 18. Polimark dečji sajam.\nNajmlađe posetioce čeka raznovrstan program na bini i na sportskim terenima, brojne nagradne igre i takmičenja, druženje sa animatorima i likovima iz crtanih filmova, ali i druga iznenađenja.\nPredstaviće se dečji horovi, folklorna društva, baletske i druge grupe iz različitih oblasti dečjeg stvaralaštva, igraće se predstave za decu. Svoje aktivnosti predstaviće školice sporta, a mališani svoje veštine na sportskim terenima.\nPrvi put na Sajmu biće postavljen Tatami poligon borilačkih sportova, na kome će svoje aktivnosti predstaviti borilački klubovi. Kao i svake godine, sa decom će se družiti predstavnici Saobraćajne policije, koji će ih podučavati osnovnim pravilima ponašanja u saobraćaju. Mališanima će se predstaviti i Žandermerija, uz posebnu obuku, a na Sajmu učestvuje i Vatrogasna brigada Beograda.\nU svim ulicama na Dečjem sajmu na štandovima izlagača pripremljene su razne vrste aktivacija za najmlađe, kreativne radionice, likovni kutak, dok roditelji na štandovima mogu da dobiju informacije o velikom broju brendova i novih proizvoda namenjenih deci i čitavoj porodici. Izlagači su za posetioce pripremili i specijalne sajamske popuste.\nVeliki broj dečjih, kulturnih i obrazovnih institucija i ustanova podržalo je ovu najveću dečiju manifestaciju u regionu, a događaj će pratiti preko 40 medija.\nPrijatelji manifestacije su Turistička organizacija Beograda i Lady fair, a da sve izgleda tako lepo i dobro organizovano pomogli su sponzori manifestacije – Polimark, Frikom i Pufies.


Ministarstvo finansija MANS-u ne da podatke o uplatama MA - Vijesti.me\nDRŽAVNA POMOĆ TAJNA\nGodinama mu država pomaže: Montenegro airlines\nMinistarstvo finansija odbilo je zahtjev Mreže za afirmaciju nevladinog sektora (MANS) za pristup informacijama o svim uplatama Ministarstva u toku 2017. godine u cilju vraćanja rata i kamata nacionalnom avioprevozniku Montenegro erlajns (MA).\nMANS je zahtjev ministarstvu podnio na osnovu Zakona o slobodnom pristupu informacijama, a tražen je pristup dostavljanjem kopije svih uplata koje je u toku 2017. godine izvršilo ministarstvo za vraćanje rata i kamata MA.\n“Razmatrajući zahtjev odnosno informaciju koja se traži, utvrđeno je da je zaključcima Vlade za tražene informacije određen stepen tajnosti “interno”, te da shodno članu 1 stav 2 Zakona o slobodnom pristupu informacijama isti je odbijen”, navedeno je u rješenju ministarstva.\nIz MANS-a su za “Vijesti” kazali da sakrivanje podataka o tome na koji način se troši novac poreskih obveznika je nedopustivo u društvu koje makar formalno želi da usvoji evropske vrijednosti.\n“MA je državna kompanija koja je dugogodišnji gubitaš i zbog kojeg je Vlada više puta zavlačila ruku u džep građana, obilato ga pomažući iz budžeta. Do sada smo mogli makar da imamo informaciju o tome u kojim iznosima i na koji način je Vlada odobravala državnu pomoć ovoj kompaniji, ali posljednim izmjenama Zakona o slobodnom pristupu informacijama je omogućeno da se i ti podaci proglase za tajnu”, rekli su iz MANS-a.\nMA je iz državnog budžeta isplaćena nova pomoć od dva miliona eura 13. aprila ove godine. Rebalansom ovogodišnjeg budžeta Montenegro erlajnsu je namijenjeno četiri miliona eura po osnovu izmirenja obaveza prema dobavljačima i to Kontroli letjenja Srbije i Crne Gore - SMATSA, iznos od dva miliona eura i isto toliko ostalim dobavljačima za namirenje zaostalog duga iz prethodnog perioda. Evropska komisija navela je u novom izvještaju za Crnu Goru da zabrinjava kontinuirana podrška MA.\nOva skracenica MA se misli na Mila i Aca..??\nKoga ce finansirati ako ne MA ,tamo su sve zaposleni rodaci,familija,prijatelji,kumovi i politicki strucnjaci.


Datum poslednje izmene 10 Decembar 2020\nNiš će biti bogatiji za 1.600 sadnica belog jasena u akciji „Posadi svoj hlad“ u kojoj učestvuju građani, gradska opština Palilula i JKP „Mediana“.\nGrađanima Niša narednih dana biće podeljeno 1.350 besplatnih sadnica belog jasena u vremenu od 10 do 14 sati u cvećarama JKP „Mediana“, onima koji su se prethodno prijavili za učešće u akciji.\nU školskim dvorištima i na fudbalskim igralištima Kancelarija za mlade gradske opštine Palilula zasadiće 250 stabala ovog drveta.\nGrađani koji preuzmu sadnice moći će da zasade beli jasen samo u svom dvorištu ili na svom posedu, posle sadnje imaće obavezu da se fotografišu pored stabla i fotografiju pošalju administratoru akcije.\nGrađani uz sadnicu dobijaju uputstvo za sadnju, tablu za upisivanje svog imena, datuma sadnje i imena partnera koji je obezbedio sadnicu.\nUspešna saradnja GO PALILULA ,\nNO" Zeleni razvojni centar"iz Sremska Mitrovice i Društva za očuvanje tradicije i ulepšavanje Palilule SOKAK" uz logističku podršku JKP MEDIANE.rezultirala je donacijom 1600 sadnica BELOG JASENA koje će besplatno biti podeljene gradjanima Niša u četiri GRADSKE CVEĆARE u okviru projekta "ZASADI SVOJ HLAD"!!!\nZahvanost Predragu Ratiću,Dušanu Jakovljeviću i Dragoslavu Pavloviću na iskazanom poverenju i prepoznavanju pravih partnera za "ZELENU I ZDRAVU SRBIJU!!!\nRTV Belle Amie, EMISIJA „JUTRO“ GOST DUŠAN ĆIRIĆ\nProblem pasa lutalica u gradu je uvek aktuelan, o čemu je govorio Dušan Ćirić iz JKP „Mediana“ gostujući u emisiji „Jutro“ na RTV „Belle Amie“. Primarna delatnost sektora „Zoohigijena“ u okviru JKP „Mediana“ je upravo rešavanje problema pasa lutalica. Uhvaćeni psi na terenu odvode se u prihvatilište, gde prolaze obavezne lekarske preglede i tretmane a jedan od njih je i sterilizacija. Vodi se mnogo računa da svi psi u prihvatilištu JKP „Mediana“ budu zdravi, da im se obezbedi dovoljna količina hrane i vode, dobri higijenski uslovi, kao i preduzimanje i sprovođenje preventivnih, dijagnostičkih, higijenskih i drugih mera radi očuvanja zdravstvenog stanja životinje.\n„Po Zakonu o dobrobiti životinja i odluci Grada, JKP „Mediana“ je dužno da nakon hvatanja psa, prolaska svih obaveznih veterinarskih tretmana, sterilizacije i čipovanja, psa vrati na lokaciju sa koje je preuzet“, izjavio je Ćirić. Veliki problem predstavljaju i vlasnički psi koji nisu čipovani, a u nekom trenutku završe na ulici. Oni čine znatan broj pasa lutalica. Vlasnik psa je dužan da u roku od 3 dana prijavi nestanak psa, a JKP „Mediana“ da ukoliko se u roku od 30 dana ne pronađe vlasnik ili adekvatan udomitelj, psa vrati na lokaciju sa koje je preuzet. „U tom smislu apelujemo na sve vlasnike da obavezno izvrše čipovanje svog psa, jer je to zakonska obaveza“ poručuje Ćirić.\nJKP „Mediana“ već dugi niz godina sarađuje sa društvom za zaštitu životinja, a u cilju da svakom psu u prihvatilištu bude obezbeđen što bolji tretman. Organizovane su i akcije koje su imale za cilj udomljavanje pasa poput akcije „Dan otvorenih vrata“, kada su zainteresovani građani imali priliku da se druže sa ovim psima ali i da ih udome.\nJedno od rešenja koje bi dovelo do smanjenja broja pasa lutalica u gradu je i strožija kontrola vlasnika i vlasničkih pasa u smislu čipovanja, što je u nadležnosti inspekcijskih organa.\nURAĐENA REPARACIJA SVIH 6 KLUPA NA TRGU PAVLA STOJKOVIĆA\nRTV Belle Amie, EMISIJA „JUTRO“\nDatum poslednje izmene 06 Decembar 2020\nJKP „Mediana“ uz podršku Grada trenutno radi na akciji sadnje 170 sadnica na prostoru Studeničke ulice i Bulevara Svetog Pantelejmona. „Sadnja se vrši na prostoru između zgrada gde je trebalo izvršiti gradnju, ali do toga neće doći, već ćemo taj prostor oplemeniti“, izjavio je na RTV „Belle Amie“ u emisiji „Jutro“ direktor JKP „Mediana“ Dragoslav Pavlović.\nSituacija uzrokovana virusom Covid-19 nije uticala u velikoj meri na rad JKP „Mediana“ što se može videti u potpunosti ispoštovanim osnovnim delatnostima preduzeća. Redovno se vrši čišćenje ulica i odvoz otpada, takođe i sadnja zelenila.\n„Vremena se menjaju samim tim i grad, dolazi do novih investicija i tada morate biti spremni na promene. Gradnja novih objekata ponekad zahteva da se deo zelenila pretvori u neki drugi prostor. Tako je u slučaju seče kedrova bilo neophodno ukloniti stabla na lokaciji gradnje novog šoping centra. Međutim, u konkretnoj situaciji nije reč samo o seči već je težište stvari na tome da se nadomesti posečeno. Posadiće se bar 5 puta više novih sadnica od kojih će najveći broj biti zasađen blizu lokacije uklanjanja“, izjavio je Pavlović.\nOve godine napravljen je svojevrstan rekord u broju posađenih sadnica. Od jeseni 2019. do jeseni 2020. godine JKP „Mediana“ je zasadilo ukupno 1220 komada različitih sadnica po različitim programima sadnje, a uklonjeno je 30 puta manje sadnica.\n„Novom odlukom Grada, održavanje kompletne površine Novog groblja sa delimične nadležnosti JKP „Mediana“ prelazi u nadležnost JKP „Gorica“, te se nadamo da će u narednom periodu izgled ovog prostora biti na zavidnom nivou“, poručio je Pavlović.\nUREĐENJE PARKA U GORNJOMATEJEVAČKOJ ULICI\nAKCIJA ČIŠĆENJA LIŠĆA ISPRED TC ZONA 3


Pejović – Ge: Crna Gora uspješna u vođenju pristupnih pregovora | Analitika - Informativni Portal\nPejović – Ge: Crna Gora uspješna u vođenju pristupnih pregovora\nMinistar evropskih poslova Aleksandar Andrija Pejović razgovarao je danas s ambasadorom Švajcarske u Crnoj Gori Filipom Geom.\nObjavljeno: 22. 02. 2017 - 12:29\nPejović je upoznao ambasadora Gea s dosadašnji napretkom u pregovaračkom procesu istakavši da se rezultati preduzetih napora ogledaju ne samo u 26 otvorenih poglavlja nego prevashodno u postepenom preuzimanju evropskih standarda i najboljih praksi koje doprinose unapređenju stanja u mnogim oblastima. Na toj liniji je informisao ambasadora o reformama u oblasti vladavine prava i ekonomije, kao i o planovima i aktivnostima koji se preduzimaju u pravcu otvaranja preostalih poglavlja pravne tekovine.\nAmbasador Ge je čestitao ministru Pejoviću na imenovanju i posebno, na dosadašnjem uspjehu u vođenju pristupnih pregovora i dobrom napredovanju prema članstvu izrazivši očekivanje da će Crna Gora jednako uspješno nastaviti svoj put prema EU i u narednom periodu. Na toj liniji je pohvalio lidersku ulogu Crne Gore u procesu evropske integracije i reformske procese u oblasti vladavine prava i ekonomije.\nSagovornici su takođe, razmijenili mišljenje o situaciji u EU i državama članicama, te refleksiji aktuelnih dešavanja na politiku proširenja. Zajednički su ocijenili da aktuelni izazovi s kojima se EU suočava ne bi trebalo da se odraze na brzinu napredovanja prema članstvu, te da je od presudnog značaja da države nastave s kvalitetnim sprovođenjem reformi koje će proizvoditi konkretne rezultate usmjerene na bolji kvalitet života građana.


A. J. 1. decembra 2020. 03:07\nAmeričko ministarstvo pravde izmenilo je protokole izvršenja, omogućivši da se federalni osuđenici na smrt ubijaju i na druge načine osim smrtonosnog ubrizgavanja, što bi potencijalno moglo uključivati udisanje azotnog gasa, streljačke vodove, pa čak i vešanja.\nPrema pravilu koje je u petak objavljeno u Saveznom registru, američka vlada bi sada mogla da koristi „bilo koji drugi način propisan zakonom države u kojoj je izrečena kazna“ za izvršenje egzekucija.\nLista ovih „drugih načina“ izvršenja smrtne kazne u američkim državama nije dugačka, ali bi mogla biti iznenađujuća za one koji nisu upoznati sa američkim pogubljenjima.\nMetodi pogubljenja koji se koriste širom SAD\nU Sjedinjenim Državama smrtna kazna dozvoljena je u 28 od 50 država, a smrtonosno ubrizgavanje je najčešći metod koji se primenjuje.\nAmerikanac u poslednjem trenutku izbegao smrtnu kaznu\nDržave Florida, Virdžinija i Kentaki i dalje koriste udare strujom, gde se osuđeni „prži“ na električnoj stolici, kao u „Zelenoj milji“ Stivena Kinga. Još nekoliko država, poput Arkanzasa i Oklahome mogu se poslužiti ovom metodom kao alternativom ako se utvrdi da su druge nezakonite ili nedostupne.\nUdisanje otrovnog gasa kao izvršnog sredstva dozvoljeno je u sedam država, a Alabama je poslednja koja koristi ovu metodu gušenja počinilaca. U državi Vašington osuđeni zatvorenici mogu da odluče da budu pogubljeni vešanjem, dok su streljački vodovi i dalje koriste kao mera u Misisipiju, Oklahomi i Juti, navodi Informacioni centar za smrtne kazne.\nU nekim državama koje praktikuju različite alternative pogubljenja, a zločinci osuđeni na smrt mogu da biraju kako će „napustiti ovaj svet“.\nKraj dugogodišnje pauze\nU julu je američko Ministarstvo pravde ponovo izvršilo smrtnu kaznu prvi put od 2003. godine, pogubivši trojicu saveznih zatvorenika. Još petoro ih je usmrćeno između avgusta i novembra. Poslednja osoba koja je ubijena bio je Orlando Hol, koji je optužen za otmicu, silovanje i ubistvo šesnaestogodišnje Lize Ren još 1994. godine.\nSvi osuđenici su usmrćeni smrtonosnom injekcijom pentobarbitala, ali bi se ta supstanca ubuduće mogla teško nabavljati a i bila bi skupa.\nPovratak savezne smrtne kazne naišao je na talas osuda Demokratske stranke, jer su američke savezne vlasti 2020. godine pogubile više ljudi nego tokom prethodnih 50 godina. Ministarstvo pravde zakazalo je još pet pogubljenja pre inauguracije novog predsednika SAD u januaru.\nNajavljena izmena protokola izvršenja stupiće na snagu 24. decembra, ali još nije poznato da li će savezna vlada izvršiti neko od zakazanih pogubljenja nekom drugom metodom osim smrtonosnog uboda.\nSjedinjene Američke Državesmrtna kazna


Dok se Grčka bori s naizgled beskrajnim prilivom migranata iz susjedne Turske, kao odgovor na problem konzervativna vlada najavljuje postavljanje plutajuće mrežaste ograde za sprečavanje krijumčarskih brodica što je, pišu svjetski mediji, naišlo na široku kritiku oganizacija za zaštitu prava kao i grčke opozicije koja ovu ideju naziva "uvredom za čovječanstvo".\nVlada u Atini odlučila je da postavi plutajuću ogradu u Egejskom moru kako bi spriječila migrante da s obližnje turske obale dođu do grčkih ostrva – kao odgovor na posljedice novog vala migranata i izbjeglica u prošloj godini što je uzrokovalo ozbiljnu prenapučenost u izbjegličkim kampovima, piše Vašington post (The Washington Post).\nMinistarstvo odbrane pozvalo je privatne izvođače da pošalju ponude u roku od tri mjeseca za nabavku plutajuće barijere dužine 2,7 kilometara, koja bi se dizala 50 centimetara iznad vode. Vladin opis kaže da "plutajući sistem barijera" treba biti izgrađen "s nevojnim specifikacijama" i "specifičnim oznakama za obavljanje misije (pomorskih agencija) upravljanja izbjegličkom krizom".\nGrupe za zaštitu prava osudile su plan grčke konzervativne vlade o postavljanju plutajuće mrežaste ograde upozoravajući kako će se time povećati opasnosti s kojima se susreću tražoci azila koji su zaštićeni zakonom Evropske unije, piše Njujork tajms (The New York Times).\nNavodeći "hitnu potrebu za rješavanjem porasta izbjegličkog vala" vlasti žele uspostaviti plutajuću barijeru između grčke i turske obale, u blizini Lezbosa - ostrva s velikim brojem doseljenika i izbjeglica. Vlasti su putem web stranice pozvale privatnike da pošalju ponude za projekat koji će koštati pola miliona eura i uključuje servisiranje za period od četiri godine, mada nije navedeno kada će ograda biti postavljena.\nDirektor istraživanja za Evropu organizacije Amnesti internešenal (Amnesty International), Masimo Morati (Massimo Moratti) osudio je prijedlog kao "alarmantnu eskalaciju u stalnim naporima grčke vlade da se azilantima i izbjeglicama što više oteža dolazak na njene obale" i da bi to moglo dovesti do veće opasnosti "za one koji očajnički traže sigurnost".\nGrčka vlada brani planove za postavljanje plutajuće barijere na Sredozemlju kako bi odvratila hiljade ljudi odlučnih da dođu u Evropu preko pomorskog puta iz Turske, ističe Gardijan (The Guardijan).\n"Svaki četvrti migrant koji je u Evropu ušao u 2019. godinu prošao je kroz jedan od pet [egejskih] ostrva", rekao je Mitarakis okrivljujući Tursku za povećani priliv u proteklih godinu dana. Gradonačelnici na Lezbosu, Samosu, Chiosu, Lerosu i Kosu, ostrvima na kojima je broj migranata povećan, strahuju da će se dolasci drastično povećati na proljeće.\nIdeju plutajuće ograde grčka ljevičarska opozicija Siriza naziva "uvredom za čovječanstvo" opisujući je kao "odvratnu" mjeru od koje bi vlada trebala odmah odustati. "Čak i dijete zna da u moru ne možeš imati zid", navodi se u saopštenju Sirize koja je optužila vladu Kirakosa Micotakisa da je sedam mjeseci nakon osvajanja vlasti počela provoditi antiimigracionu politiku u stilu mađarskog kolege Viktora Orbana i italijanskog populiste Matea Salvinija.\nGovoreći o planu vlade da postavi plutajuću ogradu grčki ministar odbrane Nikos Panagiotopulos je za Skai Radio izjavio da će to biti "prirodna prepreka" koja može biti učinkovita ukoliko bude djelovala poput "one u Evrosu". Ministar, ističe Rojters, mislio na betonsku i žičanu bodljikavu ogradu koju je Grčka postavila 2012. na granicu s Turskom kako bi zaustavila porast migranata koji tamo prelaze.


konferencija – KRUŠEVAC.LINK\nOvde si trenutno: Home / konferencija\nGradonačelnik Кruševca Jasmina Palurović danas je održala konferenciju za novinare na kojoj je govorila o aktuelnoj situaciji u Gradu Кruševcu. Grad Кruševac sprovodi sve odluke i preporuke Vlade Republike Srbije u cilju zaštite stanovništva i očuvanja zdravlja građana. Prema podacima Zavoda za javno zdravlje u Кruševcu trenutno je 27 osoba pozitivno na virus COVID-19 i […]\nKRUŠEVAC: KONFERENCIJA DIGITALIZACIJA U POLJOPRIVREDI\nPrimena savremenih informacionih tehnologija je i u poljoprivredi budućnost. Kakve koristi poljoprivrednici mogu imati od primene konkretnih digitalnih platformi i aplikacija prikazano je na konferenciji „Digitalizacija u poljoprivredi“ koja je održana u Kruševcu. Jedan od ciljeva konfrencije koja je organizovana u Kruševcu je predstavljanje načina primene savremenih informaciono komunikacionih tehnologija u poljoprivredi i koristi koje […]\nPrioritet nove investicije, radna mesta i infrastrukturni radovi\nJuče je održana redovna konferencija za novinare Gradskog odbora Srpske napredne stranke u Kruševcu. Za kruševačke naprednajake i ubuduće prioriteti će biti: nove investicije, infrastrukturni radovi i otvaranje novih radnih mesta. Sve najbolje u daljem radu uz čestitke, sa govornice upućene su novoizabranom gradonačelniku Jasmini Palurović i novopostavljenom predsedniku Skupštine Grada Živojinu Miloradoviću. Srpska napredna […]\n1. juna 2017. godine, s početkom u 9:30 časova Narodna banka Srbije organizuje Konferenciju na kojoj bi se šira javnost upoznala s prednostima elektronske trgovine, preprekama s kojima se suočavaju trgovci, faktorima koji utiču na uspeh trgovaca u elektronskoj trgovini, kao i radi promovisanja sigurnog i bezbednog plaćanja na internetu upotrebom platnih kartica. Konferencija će […]


Penzionerima od sutra povoljniji javni prevoz: Gradonačelnik dijelio mjesečne karte | BL Portal\n22. Jula 2021. 14:15\nPodjelom mjesečnih karata najstarijim sugrađanima, gradonačelnik Draško Stanivuković, simbolično je najavio olakšice Grada za ovu populaciju koja od sutra ima povoljniji javni prevoz, saopšteno je iz Gradske uprave.\n“Svi penzioneri iz Banjaluke od sutra mogu da kupe mjesečnu kartu za javni prevoz sa popustom od 20 odsto”, poručio je gradonačelnik.\nNajavljujući ovu politiku Grada kao društveno odgovornog prema svakom čovjeku, gradonačelnik je lično od sebe penzionerima koji su danas bili na kiosku za kupovinu karata u centru grada – kupio jedinstvenu mjesečnu kartu kao uvod u ono što će biti relaizovano za godinu i po, dvije – besplatan prevoz za najstarije sugrađane.\nPredsjednik Sindikata penzionera grada Banjaluka, Milan Krajinović, kazao je da je ovo dokaz da neko misli i na penzionere, te veliki pomak i korak ka tome da gradski prevoz za tu populaciju bude besplatan.\nZahvalio je Gradu na ovoj podršci, navodeći da u našem gradu ima oko 40.000 penzionera.\nKako je Stanivuković naglasio povoljniji javni prevoz nije jedina olakšica koje će ova jedna od najranjivijih kategorija stanovništva imati do kraja godine.\n“U novembru očekujemo jednu značajnu ozbiljnu mjeru za sve penzionere sa minimalnom penzijom, koja će biti finansirana iz ostvarenih ušteda”, kazao je on.\nOvom prilikom, on je izrazio zadovoljstvo što je preslikan model Grada o besplatnim udžbenicima za osnovce jer je Vlada Republike Srpske najavila da će obezbijediti besplatne udžbenike za treće i četvrte razrede.\nSavjetnik za ekonomske i međunarodne projekte Bojan Kresojević naglasio je da je nova gradska administracija umjesto zloupotrebe i loše upotrebe službenih automobila došla do uštede od 150.000 KM i taj novac preusmjerila u povoljniji prevoz za penzionere.\n“To je prvi korak prema viziji koju želimo ostvariti, a to je besplatan prevoz za godinu, dvije, ali i generalno da javni prevoz podignemo na značajno viši nivo i na taj način postignemo višestruke koristi za grad. One se ogledaju u boljim uslovima za putnike, zaštitu životnu sredinu i drugo”, zaključio je Kresojević.\nCijena mjesečne karte za javni gradski i prigradski umjesto dosadašnjih 21,50 KM koštaće 17,20 KM, dok će cijena karte u okviru jedne grupe umjesto 14,00 KM iznositi 11,20 KM.\nCijene karata u prigradskom saobraćaju, koje se kreću u rasponu od 14,00 do 58,50 KM takođe će biti snižene u iznosu od 20 odsto.\nTags: Draško Stanivuković, javni prevoz, mjesečne karte, penzioneri\nCijela BiH se poziva na oprez: Upaljeno žuto upozorenje zbog grmljavine\n5. Avgusta 2021. 7:25\nSložne ruke! Đaci iz banjalučkog Centra “Zaštiti me” ubiru plodove svoga rada\n5. Avgusta 2021. 7:33